Θεέ μου, λυπήσου μας και κάνε να σταματήσει ό,τι ζούμε με αυτή την κυβέρνηση που μπλέξαμε\n31/03/2021 - 20:09μμ\n«Κύριε, όχι μ’ αυτούς. Ας γίνει αλλιώς το θέλημά σου».\nΜια κυβέρνηση μπορεί να κάνει λάθη, να έχει κακή πολιτική, να πέφτει έξω στους υπολογισμούς της, να προκαλεί την αντίδραση κοινωνίας. Έτσι είναι η πολιτική. Αλλά αυτό που ζούμε με τη σημερινή κυβέρνηση δεν έχει προηγούμενο. Δεν ξέρεις αν πρέπει να γελάς ή να σε πιάνουν τα κλάματα.\nΔεν είναι καν πολιτική: Συνεδριάζει το υπουργικό συμβούλιο και είναι σαν να βλέπεις το τσίρκο Medrano: ακροβάτες, ταχυδακτυλουργοί και θηρία- ακόμη και κλόουν.\nΜιλάνε οι υπουργοί και δίνουν τη εντύπωση ότι κάνουν το νούμερό τους σε επιθεώρηση. Εμφανίζεται ο Πρωθυπουργός και ο κόσμος νομίζει ότι βλέπει ταινία επιστημονικής φαντασίας.\nΜικρό απάνθισμα από όσα συμβαίνουν στις μέρες μας και μοιάζουν περισσότερο με κακό όνειρο, αν όχι με εφιάλτες:\nΟ πρωθυπουργός κηρύσσει κάθε εβδομάδα το τέλος της πανδημίας και ενώ από την επομένη αυξάνουν κρούσματα και οι θάνατοι, αυτός επιμένει ότι «βγαίνουμε νικητές». Η πεντάμηνη καραντίνα που άρχισε με 170 διασωληνωμένους βρίσκεται ήδη στου 740 και ανεβαίνει. Το σίγουρο είναι πάνω από 8.000 άνθρωποι ως τώρα δεν βγήκαν νικητές…\nΓια τον πρωθυπουργό όμως το θέμα είναι ότι στο Βέλγιο είναι περισσότεροι. Και σε τελευταία ανάλυση μπορούμε πλέον, χάρη στην κυβέρνησή του, να υποβάλουμε αιτήσεις στα υπουργεία ηλεκτρονικά και να μας βγάζουν ό,τι χαρτί θέλουμε.\nΌπως θα βγάζαμε και τις συντάξεις με ένα κουμπί, αν τον είχαμε πάρει τοις μετρητοίς το περασμένο καλοκαίρι. Τελικά ο ίδιος έβγαλε τον υπουργό, αλλά οι συντάξεις ούτε με τον καινούργιο βγαίνουν.\nΠάνω από ένα χρόνο τώρα η κυβέρνηση δεν μπορεί να καταλήξει ποιο είναι το φάρμακο για να μειωθούν τα κρούσματα. Ως τώρα τα αντιμετώπιζε με τη μέθοδο «κλειστά όλα». Από εδώ και μέρα με την αντίθετη: «Ανοιχτά όλα».\nΤο μόνο που δεν αλλάζει είναι η επικοινωνιακή βουλιμία του πρωθυπουργού. Θέλει να παίζει κάθε μέρα στην τηλεόραση- ακόμη και για να ανακοινώσει ο ίδιος προσωπικά… αγώνες αυτοκινήτων.\nΉδη εξαφάνισε τον υπουργό Υγείας από τη δημοσιότητα, για να πάρει τη θέση του με συνεχή «διαγγέλματα»- που κάνουν μόνο οι αρχηγοί κρατών. Είναι ικανός να λέει ακόμη και τον καιρό αρκεί να βγαίνει στην τηλεόραση.\nΚαι τι πούμε για την εξωτερική πολιτική; Παραμονή της εθνικής επετείου το είδε επικεφαλής αποικίας και έσπευσε να υποδεχθεί ένα αμερικανικό αεροπλανοφόρο. Την ίδια στιγμή οι προπαγανδιστές του διακινούν ότι ο Μπάιντεν του είπε: «Αν έχεις κανένα πρόβλημα, να με πάρεις τηλέφωνο».\nΒάλε το χέρι σου, Μεγαλοδύναμε. Τι τηλέφωνο να πάρει; «Έλα Τζο, εδώ Κυριάκος». «Τι; Δεν ακούω, πάρε το μηδέν»;\nΔιατείνεται ότι είναι ο καλύτερος στην Ευρώπη προβάλλοντας- στο Βήμα- ότι σε αυτόν οφείλεται το Ταμείο Ανάκαμψης, το «Πιστοποιητικό Εμβολιασμού» -που δεν υπάρχει ούτε θα υπάρξει όπως το εννοούσε- και οι… επαφές των Ευρωπαίων με την Τουρκία!\nΟύτε που του περνάει από το μυαλό γιατί ουδέποτε της επέβαλαν κυρώσεις. Εκτός αν το μετράει στις επιτυχίες του και αυτό: ο ίδιος έλεγε οι κυρώσεις δεν είναι για να επιβάλλονται, αλλά για να λέγονται και… τους έπεισε.\nΜια κυβέρνηση «περιβόλι»\nΚατά τον πρωθυπουργό και η κυβέρνηση. Περιβόλι. Πάρε τον έναν και χτύπα το άλλον- όταν δεν χτυπιούνται μόνοι τους μεταξύ τους. Ο ένας ανοίγει τα μαγαζιά το πρωί, ο άλλος τα κλείνει το μεσημέρι και ο τρίτος δεν είχε πάρει καν είδηση ότι είναι κλειστά.\nΆλλος υπουργός ισχυρίζεται πως ό,τι δίνει σήμερα η κυβέρνηση σε επιδόματα θα το χαρίσει, ο άλλος λέει ότι θα το πατσίσει με την ανάπτυξη και ο διπλανός τους σε κρίση ειλικρίνειας τους γειώνει: «Οι σημερινές παροχές είναι αυριανοί φόροι».\nΈνας νεόκοπος άνευ χαρτοφυλακίου-τύπου Βίσμαρκ – «τρεις καθηγητές και πάει η πατρίδα»- που διεκδικεί δάφνες μέντορα του Πρωθυπουργού είπε στα σοβαρά ότι οι πολλές ΜΕΘ φέρνουν και πολλούς θανάτους. Και δεν χρειάζεται να εμπλακούν οι κλινικάρχες στην αντιμετώπιση πανδημίας, γιατί δεν χρειάζονται άλλα κρεβάτια.\nΣτο πνεύμα του, μια λοιμωξιολόγος που εκπροσωπεί την φιλοκυβερνητική πτέρυγα στην αρμόδια Επιτροπή του υπουργείου Υγείας, δηλώνει ότι δεν είναι πολύ να πεθαίνει το 20% των ασθενών εκτός ΜΕΘ, αλλά παραμένει στη θέση της.\nΈνας άλλος υπουργός λέει ότι προστατεύει τα μέλη της εν λόγω επιτροπής κρύβοντας τα πρακτικά των συνεδριάσεών τους. Δηλαδή τους εκβιάζει για να συντονίζονται με την κυβερνητική βούληση, που τους ακούει. Αρκεί να της λένε αυτό που τη βολεύουν.\nΜια συνάδελφός του θέλει να πιστέψουμε ότι μια δωρεά που δέχεται το δημόσιο μπορεί να του κοστίζει δυο εκατ. ευρώ και να παραμένει δωρεά. Σαν τη Στατιστική Υπηρεσία που σε χρόνο με ύφεση 8,2%, βρίσκει… αύξηση της απασχόλησης.\nΕλλάς, το μεγαλείο σου…\nΜια ψιλό- ούφο γενική γραμματέας κάνει φέιγ-βολάν τις αποφάσεις για απευθείας αναθέσεις και κανείς δεν ξέρει αν λογοδοτεί στο Μέγαρο Μάξιμου ή στον προϊστάμενό της υπουργό.\nΟ ίδιος υπουργός κάνει πως δεν ακούει εδώ και μέρες ότι οι πολίτες πληρώνουν αστυνομικούς και οχήματα για να φρουρούν έναν περίεργο τύπο, επειδή τάχα κινδυνεύει από τη 17Ν, που.. δεν υπάρχει, όπως ξέρει ειδικά ο συγκεκριμένος υπουργός. Ο εν λόγω «στόχος» εμφανίζεται σε εκπομπές δεύτερης κατηγορίας – και πριν ήταν manager μιας κυρίας του «ερωτικού σινεμά», αλλά για κάποιο λόγο θεωρείται σπουδαίος. Αυτόν το λόγο δεν μας λέει ο υπουργός της μπανανίας.\nΈνας εξωκοινοβουλευτικός υφυπουργός άνευ .. αντικειμένου -τι σημαίνει «συντονισμός του κυβερνητικού έργου»;- αυτοχρίζεται υπουργός Υγείας και αναγγείλει τεστ που θα κάνουν μόνοι τους οι πολίτες. Την επόμενη φορά θα πάθει Νικήτα Πλατή και θα εξαγγείλει εγχειρίσεις έξω από τα ρούχα.\nΜια εμβληματική βουλευτής κομπάζει ότι θα πάει για Πάσχα και «κανείς δεν θα την σταματήσει», ενώ ένας πρώην πωλητης αμφιλεγόμενων προϊόντων σε περιθωριακά κανάλια που είναι σήμερα υπουργός, βαφτίζει ένα νήπιο μέσα στην καραντίνα και το κάνει βούκινο στο κοροΐδα.\nΈνας στρατηγός ανακαλύπτει ότι μια πρώην παίκτρια σε ριάλιτι είναι «σοπράνο παγκοσμίου φήμης «και -ενώ η αρμόδια Επιτροπή την έκοψε- της αναθέτει να κακοποιήσει τον εθνικό ύμνο στην ήδη κακοποιημένη από τα μπετά Ακρόπολη και να διαφημίσει τα ρούχα της εταιρίας που είχε ιδρύσει η πρωθυπουργική σύζυγος.\nΜια «καλή» υπουργός στην αρχή δεν ήξερε αν έτρεχε κάτι μετά τον Λιγνάδη, αλλά μετά ανακάλυψε ότι την εξαπάτησε, όμως δεν τον είχε επιλέξει η ίδια. Ωστόσο σε ένα μήνα θυμήθηκε ότι μάλλον δική της ιδέα ήταν, αφού εν τω μεταξύ πληροφορήθηκε ότι είχε ζητήσει την παραίτηση, που η ίδια έλεγε ότι υπέβαλε μόνος του, αλλά το ξέχασε και της το θύμισε άλλος υπουργός.\nΠοια παραίτηση; Ούτε μια συγνώμη δεν έχει ζητήσει κανείς ως τώρα με τόσα από αποκαλύπτονται για τον «καλλιτεχνικό διευθυντή» τους.\nΗ ίδια υπουργός έριξε μπετά στον ιερό βράχο της Ακρόπολης, που επέζησε για δυόμιση χιλιετίες, ως παγκόσμιο μνημείο, αλλά τώρα εξελίσσεται σε Βάρης-Κορωπίου.\nΜιλάμε για κυβέρνηση για την οποία ψηφίζουν μεταξύ άλλων και βουλευτές κλώνοι όσων έχουν εισαχθεί από τον ΛΑΟΣ με αποτέλεσμα το κόμμα που δεν θα συνεργάζονταν ποτέ με τα άκρα να γίνεται το ίδιο άκρα.\nΜέσα στην τούρλα του Σαββάτου γνωστοί και μη εξαιρετέοι δημοσκόποι εμφανίζουν πίτες και κολώνες που δείχνουν ότι μια κυβέρνηση με αποτυχημένους υπουργούς, έναν προς έναν, είναι επιτυχημένη.\nΤο καλύτερο τους είναι ότι εισάγουν νέους κανόνες στην πολιτική επιστήμη: όσο χειροτέρα πάει ένας Πρωθυπουργός, τόσο περισσότερο τον ψηφίζουν οι πολίτες που τον λούζονται.\nΕλλάς, το μεγαλείο σου βασίλεμα δεν έχει…\nΑπίστευτος Λευτέρης Πετρούνιας\nΟι Γερμανοί ξανάρχονται με Κωστα Σημίτη ή Μαργαριτη Σχοινα\nΖητούνται εξωκοινοβουλευτικοί υπουργοί για μόνιμη απασχόληση – Πληροφορίες Μέγαρο Μαξίμου


Η πόλη της κρίσης: Νέες προκλήσεις για τον αστικό σχεδιασμό στο Βερολίνο : Πόλεις και Πολιτικές\nΗ πόλη της κρίσης: Νέες προκλήσεις για τον αστικό σχεδιασμό στο Βερολίνο\nΑπό τον φίλο Άρη Καλαντίδη πήραμε και δημοσιεύουμε το άρθρο του με τίτλο " Η πόλη της κρίσης: Νέες προκλήσεις για τον αστικό σχεδιασμό στο Βερολίνο " που δημοσιεύθηκε στο περιοδικό του ΣΑΔΑΣ "Αρχιτέκτονες".\n"Η κρίση στο Βερολίνο δεν είναι φαινόμενο της τελευταίας χρονιάς. Αντίθετα θα μπορούσε να πει κανεις πως από την πτώση του Τείχους το 1989 η πόλη-κράτος Βερολίνο βρίσκεται σε διαδοχικές κρίσεις – διαφορετικής έντασης βέβαια και ποιότητας. Η συνεχής συρρίκνωση του κράτους τις τελευταίες δυο δεκαετίας, αλλά και πιο συγκεκριμένα η σημερινή οικονομική κρίση βάζουν μια σειρά από νέα ερωτήματα πάνω στο τραπέζι σχετικά με το ρόλο της δημόσιας διοίκησης στην πολεοδομία, αλλά και με την ευρύτερη δυνατότητά της να κατευθύνει την αστική ανάπτυξη.Ποιος είναι ο ρόλος διαδικασίων «εκ των άνω» και πώς συμβαδίζουν αυτές με κινήματα πολιτών; Πού σταματούν οι δυνατότητες παρέμβασης του κράτους, κυρίως όταν το κράτος έχει λιγότερα λεφτά απ’όσα είχε στο παρελθόν;\n‘Επειτα η πραγματικότητα των πόλεών μας έχει αλλάξει: Η εγκατάσταση μεταναστών και η συγκέντρωσή τους σε κάποιες περιοχές θέτει πιεστικά ερωτηματικά σε σχέση με τις διαδικασίες ένταξής τους στους μηχανισμούς αποφάσεων. Τέλος η αυξανόμενη χωροκοινωνική πόλωση, με άλλα λόγια οι συγκεντρώσεις φτωχών ή πλουσίων σε συγκεκριμένες περιοχές, που κατά κάποιους ερευνητές είναι πολύ έντονο φαινόμενο στο Βερολίνο τα τελευταία χρόνια, κάνει κάποια κομμάτια της πόλης πιο ευάλωτα στην κρίση από άλλα.\nΤο ρυθμιστικό σχέδιο του 1994 που βασιζόταν σε προβλέψεις για σημαντική αύξηση του πληθυσμού της πόλης, στόχευε στον περιορισμό της εξάπλωσης της πόλης και στην αποφυγή νέων προαστίων στην περιφέρεια. Με τη λογική της εξοικονόμησης φυσικών πόρων (της βιωσιμότητας) προβλεπόταν πύκνωση της πόλης στα υπάρχοντα αστικά κενά, με ταυτόχρονη βελτίωση των δημόσιων χώρων και ανακαίνιση των παλαιότερων κτιρίων. Τα τέλη της δεκαετίας του 1990 έδειξαν πως μια αύξηση του πληθυσμού τα επόμενα χρόνια είναι μάλλον απίθανη, κάτι που έφερε τις πολεοδομικές αρχές μπροστά σε ένα ασυνήθιστο πρόβλημα, την υπερπροσφορά κτιρίων τόσο για κατοικίες όσο και για γραφεία. Ισως η περίπτωση του πρώην αεροδρομίου Tempelhof εικονογραφεί με τον καλύτερο τρόπο αυτό το ζήτημα. Με την κατασκευή ενός νέου διεθνούς αεροδρομίου στο γειτονικό κράτος του Βραδενβουργου έκλεισε την άνοιξη του 2008 το παλιο κεντρικό αεροδρόμιο απελευθερώνοντας μια έκταση περίπου 3860 στρεμμάτων κι ένα διατηρητέο κτίριο σχεδόν 300.000 τ.μ. Το δίλημα είναι σχετικά απλό: με ποιο τρόπο να αναπτύξει (και βασικά να χρηματοδοτήσει) η πόλη σε περίοδο διεθνούς κρίσης μια έκταση την οποία στην πραγματικότητα δε χρειάζεται; Περίπου το 1/3 του Βερολίνου είναι πράσινο ενώ η προσφορά για γραφεία και οι κατοικίες είναι ήδη μεγαλύτερη από τη ζήτηση. Μπορεί συμβολικά η μελλοντική χρήση του πρώην αεροδρομίου να είναι σημαντική, αλλά για προφανείς λόγους δεν υπάρχει καμιά πίεση για την ‘αξιοποίηση’ του, Αυτό δίνει σημαντική πίστωση χρόνου και μια σχετική πολυτέλεια στις αποφάσεις. Η σημερινή απόφαση προβλέπει να παραμείνει κενή η έκταση στο μεγαλύτερο μέρος της, χωρίς καμιά άμεση παρέμβαση, και να επιτραπεί περιορισμένη κατασκευή, κυρίως κατοικιών, στις παρυφές της. Ιδιαίτερο ενδιαφέρον είχε όμως είχε η διαδικασία λήψης αποφάσεων, που λειτούργησε συνδυάζοντας διεπιστημονικές επιτροπές εμπειρογνωμόνων, εργαστήρια πολεοδομικού σχεδιασμού αλλά και διαβούλευση (και μέσα από το διαδύκτυο) με το ευρύτερο κοινό.\nΜεταλλαγές στην αντίληψη για την πόλη από τη μία και τα περιορισμένα οικονομικά του κράτους από την άλλη, επέφεραν σημαντικές μεταβολές και στην κλίμακα των παρεμβάσεων. Αυτές δεν αφορούν πλέον την πόλη στο σύνολό της, αλλά πολύ περισσότερο επικεντρώνονται στους τόπους της καθημερινότητας, στις γειτονιές. Πίσω από αυτήν την τάση βρίσκεται ένα εθνικό πρόγραμμα δράσης σε λειτουργία από το 1999, γνωστό ως κοινωνική πόλη, μια μετεξέλιξη των παλιών προγραμμάτων ανάπλασης. Αν και υπεύθυνος του προγράμματος παραμένει το Υπουργείο Αστικής Ανάπτυξης, οι παρεμβάσεις αφορούν κυρίως την κοινωνική και λιγότερο την υλικοτεχνική διάσταση του χώρου. Η πόλη δηλαδή γίνεται κατανοητή και σε πολιτικό επίπεδο μέσα από την καθημερινότητα των κατοίκων της. Το πιο διαδεδομένο εργαλείο για την υλοποίηση του προγράμματος είναι η λεγόμενη διαχείριση γειτονιάς, όπου ένα εξωτερικό γραφείο αναλαμβάνει την εφαρμογή του προγράμματος στο τοπικό επίπεδο. Παράλληλα με τον διαχειριστή υπάρχει η επιτροπή γειτονιάς, ενα εκλεγμένο σώμα από κατοίκους – όχι απαραίτητα με Γερμανική υπηκοότητα – που δαχειρίζεται και τους πόρους από το λεγόμενο ταμείο γειτονιάς. Με αυτόν τον τρόπο το πρόγραμμα δίνει πολιτικά δικαιώματα στους νέους κατοίκους της πόλης, τους μετανάστες, στη μικρότερη πολεοδομική μονάδα, τη γειτονιά, και ταυτόχρονα ενσωματώνει της πρωτοβουλίες των κατοίκων. Για να μην υπάρξει παρεξήγηση: οι τοπικές παρεμβάσεις μπορεί κάλλιστα να αφορούν ζητήματα υποδομών ή του δημόσιου χώρου, δηλαδή αμοιγώς πολεοδομικά με την στενή έννοια.\nΕίναι βέβαιο πως ο αστικός σχεδιασμός δεν περιορίζεται μόνον στα παραπάνω ζήτήματα όπως και πως πολλές ερωτήσεις παραμένουν αναπάντητες: Πώς είναι δυνατόν να διευθετηθούν π.χ. σε επίπεδο γειτονιάς προβλήματα πολύ ευρύτερων κοινωνικών ανακατατάξεων όπως είναι η φτώχια κι η ανεργία; Ήδη ανακοίνωσε η Γερμανική κυβέρνηση πως με αιτία (ή πρόφαση) την κρίση θα περιορίσει τα έξοδα για τα κοινωνικά προγράμματα. Τι σημαίνει αυτό για το πρόγραμμακοινωνική πόλη είναι αρκετά προφανές. Όμως η στροφή από τη μεγαλομανία της δεκαετίας του 1990 στις πρακτικές της καθημερινότητας, καθώς και η πιο διαφοροποιημένη ένταξη συμμετοχικών διαδικασιών στον αστικό σχεδιασμό, αποτελούν κέρδος που θα επιζήσει και αυτήν την κρίση."\nΔιαβάστε επίσης μια ενδιαφέρουσα παρουσίαση του τελευταίου βιβλίου του Simon Anholt με τίτλο "Simon Anholt : Αυτό που ονομάζουμε εθνική ανταγωνιστική ταυτότητα, στην ουσία, δεν υπάρχει"\nΑναρτήθηκε από Mochianakis Costis στις Τρίτη, Νοεμβρίου 16, 2010\nΕτικέτες ΑΝΑΠΛΑΣΕΙΣ , ΠΟΛΕΟΔΟΜΙΑ - ΧΩΡΟΤΑΞΙΑ , ΤΑΥΤΟΤΗΤΑ ΠΟΛΗΣ


Φοίνικας – Ολυμπιακός 3-2: Ματσάρα! Του έσπασε το σερί! (vid) | sportime.gr\nVolleyleague ΑνδρώνΟλυμπιακός βόλεϊΦοίνικας Σύρου βόλεϊ\nΦοίνικας – Ολυμπιακός 3-2: Ματσάρα! Του έσπασε το σερί! (vid)\nΒαγγέλης Λάσκαρης\t 15/01/2021 23:11:13\nΜε μεγάλο πρωταγωνιστή τον Θανάση Πρωτοψάλτη και χρυσή αλλαγή τον Θεοδόση Ηλία ο Α.Ο.Φοίνικας ΟΝΕΧ νίκησε τον Ολυμπιακό με 3-2 σετ.\nΠρόκειται για το μεγάλο ντέρμπι κορυφής που άνοιξε το πρόγραμμα της 3ης αγωνιστικής του πρωταθλήματος Volley League.\nΦΟΙΝΙΚΑΣ ΣΥΡΟΥ (Ιγκόρ Γιούρισιτς): Μπράουν 9 (4/12 επ., 1 άσσος, 4 μπλοκ), Ράιτς 17 (17/38 επ.), Πρωτοψάλτης Θ. 18 (17/31 επ., 1 άσσος, 68% υπ. – 45% άριστες), Παπαγγελόπουλος 8 (4/8 επ., 1 άσσος, 3 μπλοκ), Ράντκε 2 (2/2 επ.), Στερν 20 (15/40 επ., 2 άσσοι, 3 μπλοκ, 33% υπ. – 13% άριστες) / Γκαράς (λ, 37% υπ. – 26% άριστες), Καρασαββίδης (λ, 80% υπ. – 50% άριστες), Ηλίας 1 (1/1 επ.), Λινάρδος 1 (1/1 επ.), Κωστόπουλος, Μήλης.\nΟ αρχηγός και ακραίος του Φοίνικα Σύρου ΟΝΕΧ Θανάσης Πρωτοψάλτης δήλωσε στην ΕΡΤ3: «Είμαι χαρούμενος που επέστρεψα στην Ελλάδα και ειδικά στη Σύρο. Είναι ήσυχα και είναι εύκολο να συγκεντρωθείς στη δουλειά σου. Στη πανδημία δεν θέλω να αναφερθώ, είναι κάτι που επηρεάζει όλο τον κόσμο. Μας ενοχλεί όλους να μην ξέρουμε τι θα μας ξημερώσει. Όλες οι ομάδες και όλοι οι αθλητές είχαν πρόβλημα με τη διακοπή. Το καλό είναι ότι ξεκινήσαμε και πάλι με σωστό πρωτόκολλο. Πρέπει να παλέψουμε με την κατάσταση που υπάρχει.\nΤο φορμάτ με το οποίο γίνεται το πρωτάθλημα φέτος, κάνει ακόμα πιο σημαντική αυτή τη νίκη. Θα υπάρχουν ανατροπές και εν μέρει μας πόνεσε που χάσαμε δύο σετ αλλά η νίκη είναι νίκη. Τα δύο χαμένα σετ είναι τροφή για σκέψη και δουλειά. Όσο λιγότερες ομάδες υπάρχουν τόσο πιο ανταγωνιστικό είναι το πρωτάθλημα και οι Έλληνες αθλητές θα βρίσκουν και καλύτερα συμβόλαια. Σε κάθε αθλητή του αρέσει να παίζει και εφόσον αγαπά αυτό που κάνει δεν θα τον ενδιαφέρει αν θα παίζει κάθε δύο μέρες, τρεις ή τέσσερις».\nΟ κεντρικός του Ολυμπιακού Δημήτρης Χαραλαμπίδης τόνισε στην ΕΡΤ3: «Το κλειδί του αγώνα ήταν το πρώτο σετ. Είχαμε μεγάλη διαφορά και ήταν σημαντικό να την κρατούσαμε για να το κατακτούσαμε. Μετά το 2-0 σετ ανεβάσαμε ρυθμούς και στο πέμπτο σετ ήταν 50-50. Η Σύρος έπαιξε καλά, εμείς κάναμε λάθη και εκεί κρίθηκε.\nΟ καθένας μας έχει να δώσει πολλά περισσότερα και δύο μήνες εκτός είναι πολλοί για έναν αθλητή. Μπορούμε πολλά περισσότερα ως Ολυμπιακός. Έχουμε δρόμο ακόμα για να αποδείξουμε ότι μπορούμε να βγούμε πρωταθλητές».\n« Σαββίδης: Έμπρακτη στήριξη-Διπλασιάζει το ποσό της ΑΜΚ της ΚΑΕ!\nΜίλαν: Ο Πάτο θέλει επιστροφή δίπλα στον Ζλάταν! »


Όσα δεν ξέρεις για το χιόνι\nΌσα δεν ξέρεις για το χιόνι Όσα δεν ξέρεις για το χιόνι\nΕμείς πάντως πολύ ζηλέψαμε τις εικόνες από τη χιονισμένη Αθήνα\nΌσο διασκεδαστικό είναι το χιόνι, αλλά τόσο fun είναι κάποιες πληροφορίες που το αφορούν.\nΣτην πραγματικότητα δεν είναι λευκό\nΌπως ενδεχομένως έχει ξανακούσει τα «λευκά πράγματα», δεν είναι στην πραγματικότητα λευκά, αλλά μάλλον ημιδιαφανή. Το ίδιο ακριβώς συμβαίνει και με το χιόνι. Είναι το φως που ανακλάται σε αυτό που το κάνει να φαίνεται λευκό με τις πολλές πλευρές της νιφάδας να διασκορπίζουν το φως σε πολλές κατευθύνσεις, διαχέοντας ολόκληρο το φάσμα των χρωμάτων.\nΕπηρεάζει τον ήχο\nΤο χιόνι απορροφά ηχητικά κύματα, δίνοντας σε όλα μια φαινομενικά σιωπηλή και ήσυχη ατμόσφαιρα μετά από τη χιονοθύελλα. Αλλά αν το χιόνι λιώσει και παγώσει ξανά, ο πάγος μπορεί να αντανακλά τα ηχητικά κύματα, κάνοντας τον ήχο να ταξιδεύει πιο μακριά και πιο καθαρά.\nΈχει πολλές λέξεις να το περιγράψεις\nΤο απολαμβάνουν οι μαϊμούδες\nΟι ιαπωνικοί μακάκοι, γνωστοί επίσης ως «πίθηκοι του χιονιού», έχουν παρατηρηθεί να φτιάχνουν μπάλες χιονιού και να παίζουν με αυτές. Οι νεαροί μακάκοι φαίνεται να απολαμβάνουν να κλέβουν ο ένας από τον άλλον χιονόμπαλες, και στη συνέχεια να αγωνίζονται για να τις ανακτήσουν.\nπερίεργα πράγματα για το χιόνι


Πόλο γυναικών Archives - Sfina.gr\nΑρχική / Πόλο γυναικών\nΗΠΑ – Ρωσία και Ισπανία-Ουγγαρία για δυο θέσεις στον τελικό στο πόλο γυναικών\nΤην Τρίτη οι προημιτελικοί στο Ολυμπιακό τουρνουά πόλο γυναικών του Τόκιο ολοκληρώθηκαν χωρίς εκπλήξεις. Η εθνική ομάδα των ΗΠΑ που έχει κατακτήσει τα χρυσά μετάλλια το 2012 και το 2016 απέκλεισε τον Καναδά με 16-5 και θα παίξει με την […]\n«Λειψή» διεξήχθη σήμερα η 17η αγωνιστιική της Α΄ εθνική κατηγορίας γυναικών στην υδατοσφαίριση. Η αναμέτρηση της Λάρισας με τη Βουλιαγμένη δεν έγινε, λόγω μη τήρησης του υγειονομικού πρωτοκόλλου από την πλευρά του θεσσαλικού συλλόγου. Σύμφωνα με το φύλλο αγώνα, το […]\nΜία καυστική ανάρτηση έκανε η Νικόλ Ελευθεριάδου μετά την πρόκριση του Ολυμπιακού στο final four της Ευρωλίγκας πόλο γυναικών.\nΠρωταθλητής Ελλάδος στο πόλο γυναικών ο Ολυμπιακός\nΣτην κορυφή της Ευρώπης η Ολλανδία\nΤο χρυσό μετάλλιο του Ευρωπαϊκού πρωταθλήματος πόλο γυναικών κατέκτησε η Ολλανδία, επικρατώντας με 11-9 της Ρωσίας στον μεγάλο τελικό της διοργάνωσης.\nΉττα χωρίς επιπτώσεις για την Εθνική πόλο γυναικών\nΜε αρνητικό αποτέλεσμα ολοκλήρωσε της αγωνιστικές της υποχρεώσεις στη φάση των ομίλων του Εuropa Cup η εθνική πόλο γυναικών, καθώς ηττήθηκε με 11-7 από την αντίστοιχη ομάδα της Ισπανίας.\nMVP του final-4 η Τζόνσον\nΗ Άσλεϊ Τζόνσον της Βουλιαγμένης αναδείχτηκε πολυτιμότερη παίκτρια του final four του κυπέλλου πόλο γυναικών που διεξήχθη στη Χίο.\nΕύκολα στον τελικό η Βουλιαγμένη\nΤη Βουλιαγμένη θα αντιμετωπίσει ο Ολυμπιακός στον τελικό του κυπέλλου πόλο γυναικών μετά τη νίκη της με 17-3 επί της Γλυφάδας στον δεύτερο ημιτελικό του final four που διεξάγεται στη Χίο.\nTo πρόγραμμα των ομάδων βόλεϊ του Άρη\nΜιλάει στη Super League o Φαμπιάνο\nΜπήκαν Διαμαντής και Γρίβας στον ΟΦΗ\nΤην τέταρτη νίκη της σε ισάριθμους αγώνες θα προσπαθήσει να πάρει η ομ…


Στα €18,7 δισ. τo ανεκτέλεστο υπόλοιπο έργων υποδομών - Ειδήσεις - νέα - Το Βήμα Online\nΣτα €18,7 δισ. τo ανεκτέλεστο υπόλοιπο έργων υποδομών\nΣε 18,7 δισ. ανέρχεται το ανεκτέλεστο υπόλοιπο έργων υποδομών στην Ελλάδα, παρουσιάζοντας μικρή μείωση λόγω της παράδοσης κύριων οδικών αξόνων μέσα στο 2017.\n1 Μαρτίου 2018, 16:24 Ενημερώθηκε: 1 Μαρτίου 2018, 16:26\nΣε 18,7 δισ. ανέρχεται το ανεκτέλεστο υπόλοιπο έργων υποδομών στην Ελλάδα, παρουσιάζοντας μικρή μείωση λόγω της παράδοσης κύριων οδικών αξόνων μέσα στο 2017. Αυτό αναφέρεται σε μελέτη της PwC Ελλάδας «Υποδομές – Χρηματοδοτώντας το Μέλλον». Η μελέτη καλύπτει τα έργα υποδομών (μεταφορές, ενέργεια, αναβάθμιση τουριστικού προϊόντος, ύδρευση και διαχείριση αποβλήτων) που βρίσκονται ήδη σε εξέλιξη ή σε προχωρημένο σχεδιασμό.\nΒάσει της μελέτης, 11,1 δισ. εκ του συνόλου των 18,7 δισ. αφορά σε έργα που βρίσκονται σε εξέλιξη.\nΑπό τα 75 έργα που προγραμματίζονται να παραδοθούν έως το 2023, η ενέργεια καλύπτει το 38%, οι σιδηρόδρομοι και τα έργα σε μετρό/τραμ το 36% και οι οδικές συγκοινωνίες το 15%. Ωστόσο, 37 έργα αξίας 9δισ. υλοποιούνται χωρίς σαφές χρονοδιάγραμμα ολοκλήρωσης.\nΑναφορικά με τον κλάδο υποδομών, ο αριθμός των έργων σε εξέλιξη ή σχεδιασμό, δεν έχει μειωθεί κατά τη διάρκεια της κρίσης με την αξία τους να ανέρχεται σε 18,7 δισ. μέχρι το 2023.\nΣυγκεκριμένα, από το 2014 έως το 2017, ολοκληρώθηκαν 25 έργα με συνολικό προϋπολογισμό 7,7 δισ., εκ των οποίων ο αυτοκινητόδρομος » Ολυμπία Οδός» με προϋπολογισμό 1,5 δισ. και ο Μορέας ( 1δισ.) αποτελούν τα μεγαλύτερα έργα.\nΖωτικής σημασίας για την αναζωογόνηση των επενδύσεων σε έργα υποδομών είναι η αποτελεσματική απορρόφηση των προγραμμάτων του νέου ΕΣΠΑ, η δημιουργία κινήτρων για τη συμμετοχή του ιδιωτικού τομέα με τη μορφή παραχωρήσεων και η σταδιακή αύξηση της κρατικής χρηματοδότησης. Μέσω του νέου ΕΣΠΑ, από το 2014 έως το 2020 αναμένεται να αντληθούν 8,7 δισ. για χρηματοδότηση έργων υποδομών.\nΟι Συμπράξεις Δημόσιου – Ιδιωτικού Τομέα (ΣΔΙΤ) και τα Ομόλογα Έργου θα μπορούσαν να συμβάλλουν στην μεγαλύτερη συμμετοχή του ιδιωτικού τομέα στη χρηματοδότηση των έργων υποδομών, εμπλουτίζοντας τα χαρτοφυλάκια των θεσμικών επενδυτών με χαμηλού κινδύνου προϊόντα αλλά προϋπόθεση αποτελεί η βελτίωση του επιχειρηματικού κλίματος και η μείωση της πολιτικής αβεβαιότητας.\n«Οι συνέπειες της οικονομικής κρίσης αποτυπώνονται και στις επενδύσεις σε υποδομές οι οποίες ως ποσοστό του ΑΕΠ μειώθηκαν εντόνως από 3,7% το 2006 στο 1,1% το 2017 χάνοντας 2 δισ. σε ετήσια βάση (συνολική απώλεια 67 δισ.). Ως αποτέλεσμα, οι άμεσες θέσεις απασχόλησης στον κλάδο των κατασκευών υποδομών από το 2009 μειώθηκαν κατά 37% ενώ τα έργα υποδομών επηρεάστηκαν σημαντικά από τους δημοσιονομικούς περιορισμούς και την μείωση της ροής της ιδιωτικής χρηματοδότησης».


Α.Ο. ΣΠΟΡΤΙΓΚ 1936: sportlesvos.gr: "Έφτιαξε" τον κόσμο της η Γέρα!\nsportlesvos.gr: "Έφτιαξε" τον κόσμο της η Γέρα!\nΤη δεύτερη νίκη της στο πρωτάθλημα του 2ου ομίλου στο νότο, στη Γ' Εθνική, πέτυχε σήμερα η Electronet Γέρα, παίρνοντας το ροζ φύλλο αγώνα απέναντι στον ιστορικό Σπόρτιγκ. Το τελικό 64-60 σκόρπισε χαμόγελα στους 500 περίπου φίλους τους αθλήματος, που γέμισαν ασφυκτικά κάθε γωνιά του Κλειστού Γυμναστηρίου της Νεάπολης και χειροκρότησαν θερμά τους παίκτες του Στέφανου Μαρίνου.\nΗ Electronet Γέρα ξεκίνησε δυνατά το ματς σε άμυνα και επίθεση και γρήγορα έχτισε μια διαφορά 6-7 πόντων. Με γρήγορο passing game και σωστές επιλογές στην επίθεση, η πρωταθλήτρια ομάδα της Λέσβου έκλεισε προηγούμενη στο σκορ την Α' Περίοδο (14-10). Με την άμυνά της μάλιστα, να γίνεται ακόμα πιο πιεστική στο 2ο 10λεπτο, η Εlectronet Γέρα ανέβασε τη διαφορά ακόμα και στο +14, για να κλείσει το ημίχρονο με σκορ 35-25.\nΟ Σπόρτιγκ, που στο Α' Ημίχρονο δεν είχε καθαρό μυαλό στην επίθεση, κατάφερε με δύο γρήγορα σουτ τριών πόντων να μπει ξανά στο παιχνίδι με το ξεκίνημα της Γ' Περιόδου. Η ομάδα της Electronet Γέρας χαλάρωσε την περιφερειακή της άμυνα και το πλήρωσε, αφού οι φιλοξενούμενοι μπήκαν "ζεστοί" στο παρκέ και με βομβαρδισμό από τη γραμμή των 6,75μ ψαλίδισαν τη διαφορά, με το σκορ στο τέλος της περιόδου να είναι 52-50.\nΣτο τελευταίο δεκάλεπτο, ο Σπόρτιγκ για πρώτη φορά έφερε το ματς στα ίσα (55-55), ωστόσο οι παίκτες του Στέφανου Μαρίνου, παίρνοντας ώθηση από τον κόσμο στην κερκίδα, αντέδρασαν και με δύο σερί τρίποντα των Γιάννη Ζεστού και Γιάννη Τσολάκη, πήραν και πάλι μια διαφορά ασφαλείας. Στο τελευταίο ενάμισι λεπτό, ο Σπόρτιγκ προσπάθησε να φέρει τούμπα το ματς, όμως 15 δευτερόλεπτα πριν το τέλος,στην πιο κρίσιμη φάση του αγώνα (61-60), οι παίκτες του άργησαν να κάνουν φάουλ, η μπάλα έφτασε στον Ιμπέζα μέσα στη ρακέτα που με "γκολ-φάουλ" ανέβασε τη διαφορά στο +4 (64-60).\nΗ νίκη της Electronet Γέρας πανηγυρίστηκε έξαλλα από τον κόσμο στις κερκίδες. Οι πρωταθλητές Λέσβου, αν και πρωτάρηδες στην κατηγορία, έχουν καταφέρει να κάνουν το δύο στα δύο, αποβάλλοντας το άγχος. Ο Στέφανος Μαρίνος, στο ντεμπούτο του στον πάγκο της ομάδας έζησε έντονα το ματς, δίνοντας συνεχώς οδηγίες στους παίκτες του. Ο Πρόεδρος της ομάδας Βασίλης Ανδριώτης τα "χρειάστηκε" στο τελευταίο τρίλεπτο, ωστόσο οι παίκτες του τον αποζημίωσαν με τη δεύτερη σερί νίκη τους στην κατηγορία.\nΑναρτήθηκε από sportigkitis στις 4:21 μ.μ.


Ήπειρος: Περιφερειακός… πονοκέφαλος για τη Νέα Δημοκρατία!...\nΔευτέρα, 03 Σεπτέμβριος 2018 19:56\nΠεριφερειακός… πονοκέφαλος για τη Νέα Δημοκρατία!\nΓράφει:Η Τσέπα Σοφία\nΣε πονοκέφαλο τείνει να εξελιχθεί, για τη Νέα Δημοκρατία, το θέμα των περιφερειακών εκλογών στην Ήπειρο μετά την ανακοίνωση των ονομάτων που αποτελούν τη Συντονιστική Ομάδα του κ. Σπύρου Ριζόπουλου.\nΜπορεί πρόσφατα ο Γραμματέας της Π.Ε. του κόμματος κ. Λευτέρης Αυγενάκης να δήλωνε, μέσω ανακοίνωσης του γραφείου Τύπου, ότι δεν θα επισκεφθεί τα Ιωάννινα για να ασχοληθεί με τις αυτοδιοικητικές εκλογές στο Δήμο Ιωαννιτών, ωστόσο ασχολήθηκε με την Περιφέρεια Ηπείρου καλώντας σε ακρόαση τα δέκα μέλη του Συντονιστικού. Στην επιστολή ανέφερε χαρακτηριστικά: “Σας καλούμε σε ακρόαση τη Δευτέρα 3 Σεπτεμρίου, στις 16:00, στα κεντρικά γραφεία του κόμματος στην αίθουσα Β11, σχετικά με τις αυτοδιοικητικές εκλογές 2019 και τις ήδη γνωστές σε εσάς αποφάσεις του κόμματος”.\nΗ αντίδραση ήρθε άμεσα από τα οκτώ εκ των δέκα μελών της Ομάδας Ριζόπουλου που επικαλέστηκαν πρόσφατες δηλώσεις του κ. Κυριάκου Μητσοτάκη σύμφωνα με τις οποίες «…Οι τοπικές κοινωνίες πρέπει να αποφασίζουν οι ίδιες για την τύχη τους κι όχι να επιβάλουν τα κόμματα τους εκλεκτούς τους…», δηλώνοντας εμμέσως πλην σαφώς, ότι δεν παρευρεθούν στην ακρόαση. Η επιστολή, την οποία υπογράφουν οι κ.κ. Σάκης Βλέτσας, Μαρίνα Καλιαμούρη, Πηνελόπη Κοτζαμάνη, Στασινή Ράρρα, Στάθης Νάνος, Δημήτρης Δήμος, Γιώργος Μότσιος και Δονάτος Σοφίας, έχει ως εξής: ”\n«Στην από Παρασκευή 31/8/2018 το απόγευμα επιστολή σας με αίτημα να προσέλθουμε σε «ακρόαση», για την Δευτέρα 3 Σεπτεμβρίου, στις 16:00, στα κεντρικά γραφεία του Κόμματος στην αίθουσα Β11, με θέμα συζήτησης «σχετικά με τις αυτοδιοικητικές εκλογές 2019 και τις ήδη γνωστές σε εσάς αποφάσεις του Κόμματος», η απάντησή μας για όσους από εμάς ψηφίζουμε στην Ήπειρο είναι η εξής: Η τελευταία ήδη γνωστή σε εμάς απόφαση του Κόμματος, όπως αυτολεξί την ανέφερε ο ίδιος ο Πρόεδρος Κυριάκος Μητσοτάκης μόλις προ ολίγων ημερών σε συνέντευξή του στην εφημερίδα «ΤΑ ΝΕΑ» σχετικά με τις αυτοδιοικητικές εκλογές 2019 είναι ότι «Το πρώτο μου μέλημα είναι σήμερα οι εθνικές εκλογές. Εξάλλου, έχω πει πολλές φορές ότι οι τοπικές κοινωνίες πρέπει να αποφασίζουν οι ίδιες για την τύχη τους και όχι να επιβάλλουν τα κόμματα τους εκλεκτούς τους. Στόχος η ευρύτερη δυνατή συναίνεση». (Link: https://tinyurl.com/KYRIAK-AYTODKSI).\nΣε απόλυτη συνάφεια με την επιθυμία του προέδρου και βάζοντας πάνω από όλα την Ήπειρο, εκφράζουμε την καθαρή πεποίθηση ότι ήρθε ή ώρα για σημαντικές αλλαγές τις οποίες αναγνωρίζουμε ότι στην Ήπειρο μπορεί να επιφέρει η εκλογή του Σπύρου Ριζόπουλου. Ο νυν Περιφερειάρχης μετά από 36 χρόνια ότι είχε να δώσει το έδωσε. Η Ήπειρος είναι τελευταία σε ανάπτυξη και πρώτη σε ανεργία. “ΟΤΙ ΔΕΝ ΑΛΛΑΖΕΙ ΠΕΘΑΙΝΕΙ. Η ΗΠΕΙΡΟΣ ΠΡΕΠΕΙ ΝΑ ΑΛΛΑΞΕΙ”.\nΝα δούμε, λοιπόν, ποια θα είναι η συνέχεια στο σίριαλ των αυτοδιοικητικών εκλογών στην Ήπειρο! Όταν δεν πάει ο Μωάμεθ στο βουνό, πάει το βουνό στο Μωάμεθ! Λέτε να δούμε τον κ. Αυγενάκη, να πραγματοποιεί τελικά εκείνη την επίσκεψη στην περιοχή; Και ποια θα είναι η στάση της τοπικής Νέας Δημοκρατίας καθώς και του Περιφερειάρχη κ. Αλέξανδρου Καχριμάνη; Ίδωμεν….


Αυτοκίνητο ανατινάχτηκε λόγω υπερβολικής χρήσης αποσμητικού χώρου και ο οδηγός γλίτωσε από θαύμα\nΥπερβολική χρήση αποσμητικού χώρου: Ένας οδηγός από το Ηνωμένο Βασίλειο κατάφερε να προκαλέσει έκρηξη στο αυτοκίνητό του. Αυτό, έγινε έπειτα από το τσιγάρο που άναψε, προσπαθώντας να το καπνίσει. Η έκρηξη προκλήθηκε από συγκεκριμένο λόγο. Αυτός, δεν ήταν άλλος από τον ψεκασμό του χώρου, που προηγήθηκε, με αρωματικό.\nΥπερβολική χρήση αποσμητικού χώρου: Τι αναφέρουν η Πυροσβεστική και η Αστυνομία\nΣύμφωνα με τα όσα αναφέρει η πυροσβεστική υπηρεσία της Βρετανίας, ο οδηγός χρησιμοποίησε «υπερβολικές ποσότητες» του αποσμητικού. Όσον αφορά το αποσμητικό, εκείνο βρισκόταν σε μορφή σπρέι. Έτσι, μετά το άναμμα του τσιγάρου, το αέριο πήρε φωτιά και ανατίναξε το παρμπρίζ και τα παράθυρα.\nΑπό εκεί και πέρα, ταυτόχρονα με την ανατίναξη των παρμπρίζ και των παραθύρων, λύγισαν οι πόρτες του αυτοκινήτου. Ωστόσο, ο άντρας κατάφερε να βγει από το αυτοκίνητο, με μικροτραυματισμούς. Η αστυνομία ανέφερε πως το περιστατικό που έλαβε χώρα στην περιοχή του Χάλιφαξ θα μπορούσε να είναι πολύ χειρότερο.\nΜάλιστα, η αστυνομική υπηρεσία του Χάλιφαξ προειδοποίησε τους πολίτες πως οφείλουν να ακολουθούν τις οδηγίες ασφαλείας. Αξίζει να αναφερθεί επίσης πως η έκρηξη συνέβη ενώ ο οδηγός ήταν σταματημένος σε ένα φανάρι. Η έκρηξη σημειώθηκε το μεσημέρι του Σαββάτου και ήταν τόσο ισχυρή που προκάλεσε ζημιές ακόμη και σε βιτρίνες κοντινών καταστημάτων.\nΤα διαμάντια και το όπλο από την Τουρκία – Σοκάρουν οι...\nΧΙΛΙΑ ΜΠΡΑΒΟ ρε μάγκα: Η απελπισμένη γιαγιά μπροστά στο ΑΤΜ στην...\nViralPage - 18 Σεπτεμβρίου, 2018 0\nViralPage - 10 Δεκεμβρίου, 2018 0


Ο ύπνος του καλοκαιριού(νύχτα-μέρα) | camerart\n← Ξέρω τί φωτογραφίζεις\nΗ στροφή →\nAugust 25, 2015 · 2:12 am\nΟ ύπνος του καλοκαιριού(νύχτα-μέρα)\nΑν η Παναγιά πέθαινε το χειμώνα, το πανηγύρι της δεν θάχε την αίγλη που έχει το καλοκαίρι. Ο δεκαπενταύγουστος πρώτιστα είναι η γιορτή του καλοκαιριού σαν τέτοιου και εντελώς δευτερευόντως μια θρησκευτική γιορτή. Γιορτάζεται η εποχή με την αφορμή της Παναγίας. Και μέρος αυτής της γιορτής σαν τέτοιας, σαν καλοκαιρινής δηλαδή είναι και αυτός ο τεράστιος θρησκευτικός κοιτώνας στον οποίο μετατρέπονται τα προαύλια των εκκλησιών που πανηγυρίζουν, ειδικά στη Τήνο. Ένα προείκασμα αυτής της γιορτής καταγράφει η φωτογραφία, με μια ομάδα τσιγγάνων να έχουν κατασκηνώσει σε κάποια προβλήτα του λιμανιού του Πειραιά, περιμένοντας το τελευταίο πλοίο που θα τους πάει στη Τήνο.\nΕίναι μια φωτογραφία που όχι μόνο την αγαπώ αλλά και την υπολήπτομαι παρόλα τα για ευνόητους λόγους τεχνικά της προβλήματα.Μια πρώτη ανάγνωση της και χωρίς τη γνώση των πραγματολογικών της στοιχείων, μπορεί να οδηγήσει σε εσφαλμένα ερμηνευτικά συμπεράσματα σε σχέση με τη κατάσταση των ανθρώπων στο πρώτο πλάνο. Είναι μια πρόσχαρη, μια χαρούμενη φωτογραφία, μια αυθεντικά καλοκαιρινή, απλά πετυχαίνει τους ανθρώπους της στη μακάρια ώρα του ύπνου τους.\nΚαι η δεύτερη φωτογραφία σκηνή καλοκαιρινής μακαριότητας είναι. Απεικονίζει τον τρόπο που εισπράττει το φαινόμενο ελληνικός ήλιος ο διψασμένος για φως και ζέστη βόρειος τουρίστας. Παραδίδεται αμαχητί στη θαλπωρή του ήλιου και τη ρουφάει μέσα από κάθε πόρο όχι μόνο του σώματος του αλλά και της ίδιας της ψυχής του.


35. Ποίηση: Έλιοτ και Λάγιος - Vigla\n35. Ποίηση: Έλιοτ και Λάγιος\n1. Λίγοι άνθρωποι ακόμα και στον ποιητικό κύκλο θα γνωρίζουν πως ο Ηλίας Λάγιος (Άρτα 1958 – Αθήνα 2005) έγραψε το Έρημη Γη που, υποτίθεται, παρωδεί το Waste Land Έρημη Χώρα (κατά τη γνωστή μετάφραση του Σεφέρη) του Έλιοτ. Γράφω “υποτίθεται” διότι “παρωδώ” σημαίνει ‘διακωμωδώ, μεταποιώ ένα κείμενο σε κάτι γελοίο’ – και αυτό δεν παρατηρείται στο κείμενο του Λάγιου.\nΟπωσδήποτε σχετίζεται το Έρημη Γη με το αγγλικό ποίημα, όπως θα δούμε πιο κάτω. Αλλά δεν έχει έντονο κωμικό στοιχείο (όχι, τουλάχιστον το 5ο μέρος, “Σαν πέσει ο κεραυνός”) όπως η παρωδία. Απεναντίας, έχει σοβαρότητα καθώς εκφράζει δίχως καμιά γελοιότητα υπερβολής ή παραλόγου, την αριστερή ιδεολογία στη μετεμφυλιακή εποχή. Αυτό καθεαυτό δεν θα μας απασχολήσει.\nΠρέπει να σημειώσουμε πως ο ΗΛ πρωτοδημοσίευσε το Έρημη Γη το 1984, όταν η Σοβιετία καλά κρατούσε ακόμα, παρά τα ισχυρά σημάδια της διάλυσης του ιερού σοσιαλιστικού μοντέλου. Αυτό διορθώθηκε και ξαναδημοσιεύτηκε το 1996, οπότε ο κομμουνισμός και η κύρια έκφρασή του στη Σοβιετία είχε καταρρεύσει – with a bang not a whimper ‘με κρότο μπανγκ, όχι κλαυθμυρισμό’. Επομένως τα περί ένδοξης επανάστασης, ανύψωσης, δόξας, λευτεριάς, αθανασίας και παρόμοια στο κείμενο του ΗΛ είναι παντελώς ανυπόστατα· ούτε καν σκληροπυρηνικοί σταλινικοί (εκτός ίσως κάποιους αναρχοαριστερούς σε Σύριζα και Ανταρσύα κλπ) δεν θα έγραφαν τέτοια.\nΕδώ, εγώ θα εξετάσω απόψεις της ποιητικής του ΗΛ (που θεωρείται πολύ καλός από πολλούς) σε σύγκριση με τον Έλιοτ.\n2. Ο ΗΛ δεν παρουσιάζει εξαίρεση στον κανόνα πως οι αρετές και αδυναμίες ενός συγγραφέα παρουσιάζονται εξαρχής στα πρώιμα γραπτά του. Μπορεί να υπάρξει κάποια βελτίωση σε δυο τρία χρόνια αλλά στην τελευταία περίοδο του ηλικιωμένου, η γραφή μάλλον χειροτερεύει.\nΠαίρνω μερικά δείγματα από τα πρώιμα κείμενα όπου ο ΗΛ μοιάζει να ευδοκιμεί στην παρωδία και τον αυτοσαρκασμό. Καλώς έκανε τον στίχο των σονέτων του δεκατρισύλλαβο, αντί του δεκασύλλαβου, καθώς οι ελληνικές λέξεις γενικά έχουν περισσότερες συλλαβές από τις αντίστοιχες ξένες. (βλ Ποίηση, Nο 23 “Ποια άλλη αρετή” § 5.) Αλλά μόλις πάει να σοβαρέψει, χάνει το μέτρο, οι μεταφορές και άλλα σχήματα λόγου στραβώνουν κι εμφανίζεται σύγχυση. Ιδού δείγμα από το Lacrymosa, όπου πάλι μάλλον ειρωνεύεται τον εαυτό του:\nκι η θαμπή νύχτα, θολό τζάμι που ραγίζει// Σκιρτά στιγμή λευκή, στιγμή\nσαν ρύζι/…/ το ποίημά μου ένας μαύρος ίσκιος να καπνίζει./\nΠώς είναι “θολό τζάμι” τώρα “η θαμπή νύχτα” και πώς “ραγίζει”;… Η νύχτα είναι ένα άϋλο, διάχυτο φαινόμενο, απουσία φωτός παντού στο πεδίο της όρασης. Το τζάμι έχει πάντα περιορισμένες διαστάσεις και είναι υλικό… Μετά, πως είναι “λευκή” η στιγμή;… Ναι, αθώα, αγνή, φρέσκια – αλλά λευκή;… Και πως μοιάζει με ρύζι;… Τέλος, πως γίνεται «ίσκιος που καπνίζει» ένα ποίημα;…\nΥπάρχει όμως κι ένας ωραίος στίχος:\nΣεμνή ως ακούω τη χεληδόνα της ματιάς σου.\nΕδώ υπάρχει πολλή λεπτότητα παρότι αρχικά μπορεί να παραξενέψει το “ακούω”. Η ματιά κινείται, πετά πέρα δώθε, σαν χελιδόνι (κίνηση και χρώμα ματιού) μα συχνά μεταφέρει και κάποιο μήνυμα. Εδώ το μήνυμα σεμνότητας ακούεται στην κραυγή του πτηνού.\nΗ άνοιξη δεν έρχεται, όμως, με μόνο ένα… χελιδόνι. Αυτό που βρίσκω συνεχώς είναι σχήματα λόγου δίχως Αντικειμενική Αντιστοιχία.\nΣτο “Κάιν” ο Άβελ, γράφει, ακολουθούσε “το ρόδινο ίχνος/ των κοριτσιών”. Ποιό ή τι ακριβώς είναι αυτό;…\nΣτο “Ο έρωτας και ο θάνατος” γράφει “να τη η Αγάπη, με μακριά μαβιά φουστάνια”. Κοιτώ μα δεν βλέπω ούτε μακριά μαβιά φουστάνια ούτε αγάπη! (Ναι την άνοιξη, βγαίνουν πολλά λουλούδια και άνθη μαβιά, μα αυτό – είναι άλλο θέμα.)\n3. Στο 5ο μέρος “Σαν πέσει ο κεραυνός” δεν υπάρχει ούτε μια μεταφορά, παρομοίωση, προσωποποίηση ή άλλο σχήμα που να στέκει. Υπάρχουν, αντίθετα, αντιφάσεις, περιττολογία και ασυναρτησία.\nΔεν είναι ενύπνιο αυτό μα όνειρο ονείρου/ Ονείρου όνειρο κι η υπόσχεση της\nδόξας/ Της δόξας που συνεχίζεται μες στη λευτεριά/ Που είναι ανάβαση\nλευτεριάς πάνω απ’ τον ύπνο/ Αν δεν γκρεμίζαμε τον ύπνο μας… (κλπ)\nΣτο αντίστοιχο μέρος, ο Έλιοτ είναι πιο φειδωλός στις επαναλήψεις και ουσιαστικός για την απουσία νερού στο βραχώδες τοπίο. Παίρνω την τελευταία φράση, μια κακόγουστη μεταφορά, που επαναλαμβάνεται 5, πέντε, φορές στη συνέχεια. Πώς “γκρεμίζεις” τον ύπνο;… Λίγο πιο κάτω, με τη φράση “γκρεμίζοντας το φρούριο του ύπνου ” αναρωτιέσαι πώς μπορεί να σχετίζεται ο ύπνος με “φρούριο” και πώς το ξύπνημα με γκρέμισμα – ειδικά αφού υπάρχει “ανάβαση” πάνω από τον ύπνο!… Μετά –\nΜόνον ο παντοτινός φωτοδότης κεραυνός τσακίζοντας τα σκοτάδια.\nΠώς, τώρα, μπορεί ο κεραυνός να είναι “παντοτινός” αφού ως έκλυση φωτεινής ενέργειας και βροντής διαρκεί λίγα δευτερόλεπτα;…και πως “τσακίζει” το μη-υλικό σκοτάδι;…\nΕδώ ανάμεσα στις γραμμές που δίνουν την απουσία νερού, ο Έλιοτ έχει το δίστιχο\n‘Βουνό νεκρό στόμα με φαγωμένα δόντια που δεν μπορεί να φτύσει\nΕδώ κανένας δεν μπορεί καν να σταθεί ή να ξαπλώσει ή να καθήσει’.\nΕίναι μια μεταφορά (τερηδονιασμένα δόντια = άνυδρα, σκασμένα βράχια) για το αποκρουστικό, βραχώδες τοπίο όπου δεν πηγάζει νερό και δεν μπορεί κανείς να αναπαυθεί ή να σταθεί. Ο ΗΛ δίνει αντίστοιχα –\nΤραχύ κρασί της λευτεριάς σαν κόρφος κορασιάς να σ’ ευλογεί με\nΌντως, κάποτε το μεθύσι μπορεί να είναι ευλογία. Αλλά τι είναι το “τραχύ κρασί της λευτεριάς”, πώς το πίνεις;… Ναι είναι μεταφορά, μα με τι αντιστοιχεί; … Είναι, πρόσθετα, “σαν κόρφος κορασιάς”. Πως μοιάζει το στήθος κοριτσιού με τραχύ κρασί;…\nΣτον Έλιοτ ο νους ικανοποιείται με την αντιστοιχία – βουνό, σπήλαιο, βράχια = σκληρό πρόσωπο – στόμα – σκασμένα δόντια. Στον ΗΛ δεν υπάρχει αντιστοιχία πουθενά – μόνο ανυπόστατα ωραιοφανή σχήματα λόγου και, βέβαια, καθόλου ερήμωση θλιβερή.\n4. Μετά από 25 γραμμές ο Έλιοτ γράφει:\nΤι ήχος είν’ αυτός ψηλά μες στον αέρα\nΜουρμουρητό μιας θρηνωδίας μητρικής\nΠοιες ορδές κουκουλοφόρες είναι που μυρμηγκιάζουν\nΣε αχανείς πεδιάδες σκοντάφτοντας σε γη σκασμένη\nΚυκλωμένες μόνο απ’ τον επίπεδο ορίζοντα\nΤο νόημα εδώ είναι σαφέστατο και δεν βρίσκουμε ποιητικό ψεγάδι. Οι μετοχές swarming και ringed είναι μάλλον αδύναμες μεταφορές αλλά λειτουργούν επαρκώς· μαζί με τον μητρικό θρήνο, τις ορδές αγνώστων και τη ξερή, σκασμένη γη, συνεχίζεται η παρουσίαση της ερήμωσης και του θανάτου.\nΟ ΗΛ γράφει αντίστοιχα:\nΠοια είναι αυτή η ιαχή που ανασαίνει στον αγέρα/ Ανασασμός χελιδονιού\nερωτικού/ Ποιες είναι αυτές οι αφανισμένες ορδές που ασπροφορέθηκαν/\nΕπάνω σε φοράδες δικαιοσύνης, καλπάζοντας σε χλοερές πεδιάδες/\nΕδώ τώρα προσέξτε τα σχήματα λόγου – “ιαχή… ανασαίνει” και “φοράδες δικαιοσύνης”: και οι δύο είναι ανυπόστατες. Μετά, πώς γίνεται μια ιαχή “ανασασμός χελιδονιού” το οποίο βγάζει μόνο ένα σύντομο λεπτό τσίριγμα;… Και πώς ξεχωρίζει το “ερωτικό” χελιδόνι, αφού δεν αναφέρεται άλλο;… Άσχετη, γελοία φράση ποιητικισμού. Επιπλέον εδώ απουσιάζει και η κοινή λογική. Πώς καλπάζουν οι ορδές αφού έχουν αφανιστεί;… Και τι σημαίνει “ασπροφορέθηκαν” – ένας παθητικός αόριστος;… Τέλος, πώς είναι η γη έρημη αφού σε “χλοερές πεδιάδες” καλπάζουν ορδές;…\nΘα μπορούσα να κάνω κι άλλες συγκρίσεις, πάντα σε βάρος δυστυχώς του ΗΛ. Τελειώνω με μια τελευταία εκεί που, 60 γραμμές πιο κάτω, ο κεραυνός δίνει το μήνυμα του. Γράφει ο Έλιοτ\nThe jungle crouched humped in silence\nΗ ζούγκλα κούρνιασε σκυφτή στη σιωπή\nThen spoke the thunder/ Da…\nΜίλησε τότε ο κεραυνός/ Ντα…\nΕδώ έχουμε κυριολεξία και μεταφορά/μετωνυμία. Απότιστα τα φυτά ζάρωσαν (με limp leaves πιο πάνω, ‘ξέπνοα φύλλα’) κι η ζούγκλα έμοιαζε συσπειρωμένη, καμπουριαστή. Συγχρόνως στην ησυχία πριν τη βροχή σύννεφα είχαν σωρευτεί, τα φυτά και ζώα σε σιωπηλή αναμονή συσπειρώνονταν να πηδήξουν προς τα μέρη που θα μαζευτεί νερό (crouched humped in silence).\nΟ ΗΛ γράφει πως αυτοί “που χτύπησαν/ τις γιορτές της λευτεριάς”\nΛουφάξανε βαθιά, πίσω απ’ τον κόσμο./ Η νύχτα άπλωσε ξανά υποταγμένη,\nΕντροπαλή,/ Και βρόντησεν ο κεραυνός το μέγα γράμμα/ Ε…\nΕδώ έχουμε προσποίηση. Η νύχτα γίνεται πρόσωπο θηλυκό – υποταγμένη, εντροπαλή – εντελώς για λόγους αδιευκρίνιστους. Και ξαφνικά το Έψιλον γίνεται «μέγα γράμμα», όχι γιατί όντως είναι ή το λέει κάποια παράδοση, αλλά γιατί ο ΗΛ δεν μπορεί να σκεφθεί κάτι καλύτερο.\nΣε αντίθεση, τα τρία Ντα στον Έλιοτ προέρχονται από ένα περιστατικό στην Bŗhadāraṇyaka Ουπανισάδα μια από τις ιερές Γραφές Αποκάλυψης της Βεδικής Παράδοσης των Ινδιών. Ο υπέρτατος θεός Prajāpati ‘Κύριος των πλασμάτων’, δάσκαλος θεών, ανθρώπων και διαβόλων, εξηγεί πως το ένα Ντα ισχύει για τους ανθρώπους (datta) “Να δίνετε”, το άλλο για τους θεούς (dayadhvam)“Να συμπονάτε” και το τρίτο για τους διαβόλους (damyata) “Να ελέγχετε πόθους και πάθη”.\n5. Παρά τις κάποιες αδυναμίες του, ο Έλιοτ μας δίνει ποίηση. Ο Λάγιος προσποίηση.\nΕίδαμε την ανικανότητα του να δώσει πειστικά σχήματα λόγου πριν το 1996. Ας δούμε μερικά παραδείγματα και από τα μεταγενέστερα γραπτά του.\nΑπό τη συλλογή “Πράξη Υποταγής” (2000):\nΟ έσω Καιάδας που τον δρόσιζ’ ο Ευρώτας\nΗ γραμμή δεν σημαίνει τίποτα και “ο Ευρώτας” κάνει ρίμα με τη λέξη “ιδρώτας” πιο πάνω. Συχνά γίνεται κάτι τέτοιο. Ας πάρουμε και τις γραμμές –\nΣ’ ένα παράθυρο ανοιχτό, τ’ ανάστημά μου\nαθώο φύλλο μετριέται μ’ ύφος ακακίας…\nΑς αφήσουμε το ανάστημα που έγινε αυθαίρετα “αθώο φύλλο”. Πώς στην ευχή μετριέται (και γιατί;) με “ύφος ακακίας”;… Ποιο είναι το ύφος της ακακίας;… Ακόμα κι αν δεχθούμε το λογοπαίγνιο α-κακία (=μη–κακία), υπάρχει πλεονασμός (αθώο/μη-κακία) και ασουλούπωτη ασάφεια.\nΑλλού βρίσκουμε “ερμαφρόδιτη πίκρα” και “αμετάβατο σκοτάδι” που, πάλι, δεν σημαίνουν τίποτα.\nΚαι στο τελευταίο του έργο “Ο άνθρωπος από τη Γαλιλαία”:\nΕίναι η καρδιά του ματωμένο περιστέρι –\nμια μεταφορά που μεταφέρει μόνο μπέρδεμα, παρά την ψευτο-ποιητική του άποψη και τη θρησκευτική (περιστέρα – στη βάπτιση του Χριστού, ή ως Άγιο Πνεύμα). Επίσης –\nΕδώ πάλι έχουμε ασάφεια και άστοργη αοριστία.\nΑυτά τα παραδείγματα, όπου πάλι δεν βρίσκουμε μια μεταφορά άξια λόγου, αρκούν για να επιβεβαιώσουν ό,τι κατέδειξε η σύγκριση με τον Έλιοτ νωρίτερα, ότι δηλαδή ο Λάγιος είναι μετριότατος, μάλλον λειψός ως ποιητής.\nPrevious article Η στροφή στον ρεαλισμό έφερε τη συμφωνία\nNext article Ξεχνούν ένα κάθε μέρα


Κορωνοϊός: Το χρονοδιάγραμμα για το εμβόλιο ανακοίνωσε ο Έλληνας CEO της Pfizer – Medical Time\nΗ Pfizer είναι μία από τις εταιρείες που αναπτύσσει εμβόλιο για την αντιμετώπιση της πανδημίας που έχει προκαλέσει ο νέος κορωνοϊός.\nΑνοικτή επιστολή προς το κοινό, για τα στάδια, το χρονοδιάγραμμα και τις προϋποθέσεις παραγωγής για το εμβόλιο εναντίον του κορωνοϊού Covid-19, έδωσε στη δημοσιότητα ο Έλληνας πρόεδρος και διευθύνων σύμβουλος της φαρμακοβιομηχανίας Pfizer κ. Άλμπερτ Μπουρλά.\nΗ Pfizer είναι μία από τις εταιρείες που αναπτύσσει εμβόλιο για την αντιμετώπιση της πανδημίας που έχει προκαλέσει ο νέος κορωνοϊός. Όπως εξηγεί ο κ. Μπουρλά, έγραψε την ανοιχτή επιστολή για να είναι ξεκάθαρος ως προς το πρόγραμμα ανάπτυξης που ακολουθεί η εταιρεία.\nΟι τρεις προϋποθέσεις της επιτυχίας\nΌπως εξηγεί στην επιστολή του ο κ. Μπουρλά, για να ζητηθεί έγκριση για οποιοδήποτε εμβόλιο πρέπει:\nΠρώτον να αποδειχθεί αποτελεσματικό. Αυτό σημαίνει πως, εν προκειμένω, το εμβόλιο θα πρέπει να αποτρέπει τη λοίμωξη που προκαλεί ο νέος κορωνοϊός στην πλειονότητα των ανθρώπων που θα το κάνουν.\nΔεύτερον και εξίσου σημαντικό να αποδειχθεί το εμβόλιο ασφαλές. Την ασφάλεια πρέπει να τεκμηριώνουν αδιάσειστα στοιχεία που θα προέρχονται από χιλιάδες ασθενείς.\nΤρίτον, πρέπει να αποδείξει η εταιρεία ότι το εμβόλιο μπορεί να παρασκευαστεί με τις υψηλότερες προδιαγραφές ποιότητας.\n«Για να εξασφαλίσουμε την εμπιστοσύνη και να ξεδιαλύνουμε τη σύγχυση που υπάρχει, πιστεύω ότι πρέπει το κοινό να κατανοήσει το εκτιμώμενο χρονοδιάγραμμα για κάθε έναν από τους προαναφερθέντες παράγοντες», γράφει ο κ. Μπουρλά.\nΠότε θα είναι γνωστή η αποτελεσματικότητα\n«Ενδέχεται να γνωρίζουμε αν το εμβόλιό μας είναι ή δεν είναι αποτελεσματικό προς τα τέλη Οκτωβρίου», συνεχίζει. Ωστόσο, «για να επιτευχθεί αυτό, πρέπει να συγκεντρώσουμε έναν ορισμένο αριθμό νοσούντων από κορωνοϊό στις μελέτες μας. Με αυτό τον τρόπο θα αξιολογήσουμε την αποτελεσματικότητα του εμβολίου σε όσους το λάβουν έναντι όσων έλαβαν ένα εικονικό εμβόλιο (placebo)».\nΕφ’ όσον όμως η Pfizer πρέπει να περιμένει έως ότου αρρωστήσει ο κορωνοϊός ικανό αριθμό εθελοντών, «τα στοιχεία (για την αποτελεσματικότητα) μπορεί να έρθουν νωρίτερα ή αργότερα (από τα τέλη Οκτωβρίου)».\nΌταν, εξ άλλου, νοσήσει ο απαιτούμενος αριθμός εθελοντών, πρέπει να εξεταστεί ποιοι είχαν λάβει το εμβόλιο και ποιοι όχι. Αυτό δεν το γνωρίζει κανείς εκ των προτέρων, ούτε οι εθελοντές, ούτε οι γιατροί ούτε βεβαίως η Pfizer. Ειδάλλως οι μελέτες δεν θα είναι αξιόπιστες.\n«Όταν εξετάσει τα πλήρη στοιχεία ανεξάρτητη επιτροπή επιστημόνων, θα μας ενημερώσει εάν το εμβόλιο είναι αποτελεσματικό ή όχι», προσθέτει ο κ. Μπουρλά. Η ενημέρωση αυτή γίνεται σε προκαθορισμένα χρονικά διαστήματα, με βάση προκαθορισμένα κριτήρια. Όταν συλλεχθούν αρκετά στοιχεία, τότε ενημερώνεται το κοινό.\nΩστόσο, μόνη της η αποτελεσματικότητα δεν αρκεί για να ζητήσει οποιαδήποτε φαρμακευτική εταιρεία άδεια κυκλοφορίας ενός εμβολίου. Πρέπει να πληρούνται και οι δύο άλλες προϋποθέσεις.\nΗ δεύτερη προϋπόθεση για την έγκριση είναι να αποδειχθεί πως το εμβόλιο είναι ασφαλές. Οι προδιαγραφές επ’ αυτού είναι πολύ υψηλές, τονίζει ο κ. Μπουρλά.\nΈνα πιθανό εμβόλιο για τη λοίμωξη που προκαλεί ο νέος κορωνοϊός, θα ζητήσει στις ΗΠΑ Άδεια Επείγουσας Χρήσης. Την άδεια αυτή χορηγεί η Υπηρεσία Τροφίμων & Φαρμάκων (FDA), η οποία ζητά στοιχεία ασφαλείας δύο μηνών για τους μισούς από τους συμμετέχοντες στις μελέτες, μετά την τελευταία δόση του εμβολιασμού. «Βάσει του ρυθμού ένταξης και εμβολιασμού εθελοντών στις παρούσες μελέτες μας, υπολογίζουμε ότι την τρίτη εβδομάδα του Νοεμβρίου θα έχουμε εκπληρώσει αυτή την απαίτηση», εκτιμά ο διευθύνων σύμβουλος της Pfizer.\nΩστόσο, η παρακολούθηση της ασφάλειας του εμβολίου δεν σταματά στην (τυχόν) έγκριση. Οι επιστήμονες θα εξακολουθήσουν για δύο χρόνια να παρακολουθούν το εμβόλιο και να αναφέρουν τα στοιχεία ασφαλείας για όλους τους εθελοντές που το δοκίμασαν.\nΌταν εκπληρωθούν οι δύο προηγούμενες απαιτήσεις, τότε πρέπει η εταιρεία να υποβάλλει στοιχεία για την παραγωγή του εμβολίου. Τα στοιχεία αυτά θα αποδεικνύουν την ποιότητα των διαδικασιών.\nΤα στοιχεία αυτά ήδη συλλέγονται, καθώς η Pfizer από τις αρχές της πανδημίας που προκάλεσε ο κορωνοϊός είχε επενδύσει στην τελειοποίηση των διαδικασιών παραγωγής και την αύξηση της δυναμικότητάς της.\nΕπομένως, «αν όλα τα στοιχεία είναι θετικά, η Pfizer θα καταθέσει αίτημα για Άδεια Επείγουσας Χρήσης στις ΗΠΑ σύντομα μετά την εκπλήρωση των προϋποθέσεων για την ασφάλεια. Δηλαδή σύντομα μετά την τρίτη εβδομάδα του Νοεμβρίου», υπογράμμισε ο κ. Μπουρλά. Ύστερα θα περιμένει την απόφαση του FDA.\nΩστόσο οι εκτιμήσεις αυτές είναι οι καλύτερες δυνατές. Το αν θα τηρηθεί το χρονοδιάγραμμα ή όχι, θα εξαρτηθεί από την πορεία των κλινικών μελετών, καταλήγει.


5502 the kvb synentefksi - Citymagazine.gr\n5502 the kvb synentefksi\nΈνα αγόρι και ένα κορίτσι. Μία κιθάρα και ένα synth. Reverb και drum-machine. Shoegaze και dark wave. Λονδίνο και Βερολίνο. Κάπου εκεί ο Nicholas Wood συνάντησε την Kat Day, έκαναν μπάντα, κυκλοφόρησαν το «Always Then» και το «Immaterial Visions», μέχρι που ο Anton Newcombe τους έσφιξε στη ζεστή, παραισθησιογόνο του αγκαλιά και τους υπέγραψε στην εταιρεία του. Η Δανάη Σοφία Βαρδαλή συνομίλησε με τον Nicholas Wood, με αφορμή τη δεύτερη συναυλία τους στην πόλη.\nΠοια είναι τα νεότερα από το στρατόπεδο των KVB;\nΤελευταία δουλεύουμε πάρα πολύ για το νέο μας άλμπουμ που ηχογραφούμε και για τις ανάγκες του οποίου μόλις αγοράσαμε καινούριο εξοπλισμό για το στούντιό μας. Παράλληλα, ήδη ξεκινήσαμε να κλείνουμε ημερομηνίες μέσα στο νέο έτος για κάποιες συναυλίες, τις οποίος περιμένουμε με μεγάλη ανυπομονησία.\nΠοιο ήταν εκείνο το σημείο στο ξεκίνημα της μπάντας, που κατά κάποιο τρόπο καθόρισε την πορεία και τον ήχο σας;\nΉταν όταν το 2011 αποφάσισα για πρώτη φορά να παρουσιάσω το μουσικό μου πρότζεκτ ζωντανά, μαζί με την Kat στα πλήκτρα καθώς και με visuals.\nΠώς λειτουργεί το ντουέτο ως σχήμα; Σκεφτήκατε ποτέ ή χρειάστηκε ποτέ να προσθέσετε κι άλλους μουσικούς στο line-up των KVB;\nΤο ντουέτο είναι μια δομή που λειτουργεί άψογα για μας. Και το αν θα συνεργαζόμασταν με επιπλέον μουσικούς, είναι κάτι που μας το ρωτούν πολύ συχνά. Ωστόσο, μας αρέσουν οι προκλήσεις που μπορεί να έχει το γεγονός ότι είμαστε μόνο δύο άτομα, κυρίως όταν παίζουμε live, αλλά και η μεγάλη ελευθερία και ο έλεγχος που μπορούμε να έχουμε όταν δουλεύουμε πάνω σε κάτι καινούριο.\nΔεν είναι η πρώτη φορά που θα παίξετε στη Θεσσαλονίκη. Τι διαφορετικό να περιμένουμε από αυτή σας την εμφάνιση;\nΈχουμε επιλέξει να παίξουμε πολλά και διαφορετικά κομμάτια από όλα τα άλμπουμ και τα EP μας, καθώς και κάποια τραγούδια τα οποία δεν έχουμε ξαναπαίξει ποτέ ζωντανά μέχρι τώρα.\nΠέντε δίσκοι ή καλλιτέχνες που ακούτε ακατάπαυστα;\nΑυτό το διάστημα Vessel, Richard H Kirk, Serge Gainsbourg, Connan Mockasin και τη μουσική που έγραψε ο Mica Levi για την ταινία «Κάτω από το δέρμα».\nΤο πιο ενδιαφέρον πράγμα που ανακαλύψατε πρόσφατα στο διαδίκτυο;\nΠώς θα περιέργραφες τη ζωή στο Λονδίνο και τη ζωή σας εκτός της μπάντας;\nΔεν μένουμε στο Λονδίνο πια, πρόσφατα μετακομίσαμε στο Βερολίνο. Όταν δεν βρισκόμαστε σε περιοδεία, προσπαθώ να γράφω μουσική και να ασχολούμαι με την τέχνη και φυσικά, να παρακολουθώ όλα αυτά που προσφέρει μια πόλη όπως το Βερολίνο.\nΠοιο είναι το πιο σημαντικό πράγμα που έμαθες από την ενασχόλησή σου με τη μουσική, έως τώρα;\nΝα μην ακολουθώ το hype.\nΠολλές φορές είναι δύσκολο να ξεχωρίσει κανείς τους στίχους σου, κάτω από όλα τα στρώματα του reverb. «Κρύβεις» κατά κάποιο τρόπο τα λόγια σου έτσι;\nΝαι, αυτό ισχύει σε κάποιο βαθμό. Μου αρέσει να υπάρχει ένα μυστήριο γενικότερα και ο ακροατής να δίνει τις δικές του ερμηνείες για τους στίχους και για το τι μπορεί να κρύβεται πίσω από αυτούς.\nNew wave ή post punk;\nΑδύνατον να διαλέξω.. ΚΑΙ ΤΑ ΔΥΟ!\nΔύσκολο… Αλλά αν έπρεπε να ζοριστώ και να απαντήσω, θα έλεγα ψηφιακό για ό,τι έχει να κάνει με τις εικαστικές τέχνες και αναλογικό σε ό,τι έχει να κάνει με τον ήχο. Άρα και πάλι και τα δύο.\nSynths ή drum-machine;\nΚαι τα δύο, προφανώς!\nThe KVB & the Fog Ensemble


Με 16 θέματα συνεδριάζει σήμερα το Δημοτικό Συμβούλιο Καστοριάς – Φούιτ.gr\nΜε 16 θέματα συνεδριάζει σήμερα το Δημοτικό Συμβούλιο Καστοριάς\nστα Καστοριά 11 Φεβρουαρίου 2020 07:29\nΕπικύρωση πρακτικών 2ης Τακτικής και 3ης Ειδικής συνεδριάσεων Δημοτικού Συμβουλίου Καστοριάς. Εισήγηση Προέδρου\nΠορεία υλοποίησης προϋπολογισμού Δ΄ Τριμήνου οικον. έτους 2019 Δήμου Καστοριάς. Απόφαση Οικονομικής Επιτροπής\nΈγκριση Κανονισμού Υπαίθριας Διαφήμισης Δήμου Καστοριάς. Απόφαση Επιτροπής Ποιότητας Ζωής\nΚαθορισμός αποζημιώσεων Προέδρου, Αντιπροέδρου και μελών Διοικητικού Συμβουλίου του Νομικού Προσώπου Κοινωνικής Προστασίας, Αλληλεγγύης, Παιδείας & Αθλητισμού του Δήμου Καστοριάς. Απόφαση ΔΣ Νομικού Προσώπου\nΛήψη γνωμοδοτικής απόφασης σχετικά με την απαγόρευση βοσκής, που προβλέπεται στη μελέτη διαχείρισης για το δημοτικό δασόκτημα Οξυάς, για τη δεκαετία 2020-2029. Εισήγηση Αντιδημάρχου κας Ό. Θεοχάρη- Παπαδάμου\nΣυγκρότηση οργανωτικής επιτροπής εκδηλώσεων Αποκριάς Κοινότητας Μεσοποταμίας. Εισήγηση Αντιδημάρχου κ. Χρ. Μουρατίδη\nΛήψη απόφασης για την εκποίηση εγκαταλελειμμένων οχημάτων. Εισήγηση Αντιδημάρχου κ. Θ. Λιάμη\nΣυμπλήρωση της υπ’ αριθ. 315/19 προγενέστερης απόφασης του Δημοτικού Συμβουλίου με θέμα: «Καθορισμός μίας (1) θέσης πρακτικής άσκησης ασκούμενου/-νης δικηγόρου στο Δήμο Καστοριάς». Εισήγηση Δ/νσης Διοικ/κών Υπ/σιών\nΟρισμός μελών Επιτροπής Εκτίμησης και Καταμέτρησης Προσκυρούμενων Δημοτικών Εκτάσεων (σύμφωνα με τις διατάξεις του Ν.1080/80 και του άρθρου 186 του Ν. 3463/2006). Εισήγηση Δ/νσης\nΣυγκρότηση Επιτροπής Διενέργειας Δημοπρασιών Εκμίσθωσης, Εκποίησης, Μίσθωσης ή Αγοράς (κινητών και ακινήτων) Πραγμάτων του Δήμου (σύμφωνα με τα άρθρα 1 και 3 του Π.Δ. 270/81). Εισήγηση Δ/νσης\nΛήψη γνωμοδοτικής απόφασης για την παραχώρηση ή μη κατά χρήση έκτασης στο υπ’ αριθ. 16β κοινόχρηστο τεμάχιο του Αγροκτήματος Φωτεινής (ιδιοκτησία Ελληνικού Δημοσίου), για την εγκατάσταση πολυετούς καλλιέργειας. Εισήγηση Δ/νσης\nΛήψη απόφασης για την εκμίσθωση των υπ’ αριθ. 289 και 455 δημοτικών αγροτεμαχίων του Αναδασμού Αγροκτήματος Λιθιάς, έτους 2001. Εισήγηση Δ/νσης\nΑντικατάσταση μέλους (εκπροσώπου εργαζομένων) του Διοικητικού Συμβουλίου της Κοινωφελούς Επιχείρησης ΟΡΕΣΤΕΙΑΣ του Δήμου Καστοριάς. Αίτηση\nΑποδοχή παραίτησης και αντικατάσταση μέλους του Διοικητικού Συμβουλίου του Νομικού Προσώπου Κοινωνικής Προστασίας, Αλληλεγγύης, Παιδείας και Αθλητισμού του Δήμου Καστοριάς. Αίτηση\nΑποδοχή παραιτήσεων και αντικατάσταση μελών του Διοικητικού Συμβουλίου της Ανώνυμης Μονομετοχικής Εταιρείας ΜΑΚΕΔΝΟΣ Α.Ε. του Δήμου Καστοριάς. Αιτήσεις\nΔΗΜΟΣ ΚΑΣΤΟΡΙΑΣ ΚΑΣΤΟΡΙΑ\t2020-02-11


Peloponnisos Press: Εξιχνίαση σωρείας κλοπών στην Ερμιονίδα\nΟκτώ κλοπές και μία απόπειρα κλοπής, σε εξοχικές κατοικίες και σε ξενοδοχείο στην ευρύτερη περιοχή της Ερμιονίδας, εξιχνίασαν οι άνδρες του αστυνομικού τμήματος Κρανιδίου.\nΓια τις υποθέσεις αυτές συνελήφθησαν στο Κρανίδι ένας 31χρονος Έλληνας, ένας 29χρονος Γερμανός και μία 46χρονη Ουκρανή, σε βάρος των οποίων σχηματίστηκε δικογραφία για τα αδικήματα της σύστασης εγκληματικής οργάνωσης και της διάπραξης διακεκριμένων περιπτώσεων κλοπών.\nΣτη δικογραφία περιλαμβάνονται και 47χρονος Πολωνός, συνεργός τους, καθώς και ένας ακόμη Έλληνας, 42 ετών, ο όποιος κατηγορείται για αποδοχή προϊόντων εγκλήματος.\nΑπό την αστυνομική έρευνα προέκυψε ότι, οι συλληφθέντες από τα μέσα του περασμένου Φεβρουαρίου είχαν διαπράξει οκτώ κλοπές και μία απόπειρα κλοπής σε εξοχικές κατοικίες και σε ξενοδοχείο, στις ευρύτερες περιοχές της Βερβερόντας, του Κρανιδίου, των Δίδυμων και του Πορτοχελίου Αργολίδας, απ΄όπου αφαίρεσαν χάλκινες σωληνώσεις και σκεύη, ηλεκτρονικές και ηλεκτρικές συσκευές, οικιακά σκεύη, εργαλεία, καθώς και διάφορα άλλα αντικείμενα.\nΚατά τις έρευνες στα σπίτια των συλληφθέντων, βρέθηκαν και κατασχέθηκαν μεγάλο μέρος των κλοπιμαίων, τα οποία θα αποδοθούν στους ιδιοκτήτες τους.\nΟι συλληφθέντες θα οδηγηθούν στον εισαγγελέα, ενώ σε εξέλιξη είναι η αστυνομική έρευνα και το προανακριτικό έργο για την εξακρίβωση ενδεχόμενης συμμετοχής τους σε διάπραξη και άλλων αδικημάτων.


6 επαγγελματικοί κλάδοι που θα έχουν μεγαλύτερη ζήτηση από το 2020 και μετά!\nΑυτοί οι επαγγελματικοί κλάδοι αναμένεται να έχουν τη μεγαλύτερη ζήτηση από το 2020 και μετά!\nΜε τη ραγδαία εξέλιξη της τεχνολογίας, αλλά και την ταχύτητα με την οποία αλλάζει η καθημερινότητά μας, τα επαγγέλματα και οι καριέρες που μπορείς να ακολουθήσεις αλλάζουν αντίστοιχα. Βλέπεις, νέες καταστάσεις στο εργασιακό περιβάλλον φέρνουν και άλλες απαιτήσεις για προσωπικό.\nΟπότε, αν θέλεις να βρεις μία δουλειά που σου ταιριάζει και θα έχει επαγγελματική αποκατάσταση, πρέπει να δεις αυτούς τους κλάδους!\n1. Κλάδος Υγείας\nΌσο περίεργο και να σου ακούγεται, ο κλάδος υγείας θέλει συνέχεια προσωπικό και νέα άτομα. Και δεν είναι απαραίτητο να σπουδάσεις γιατρός. Έτσι κι αλλιώς, περισσότερη ζήτηση έχουν τα παραϊατρικά επαγγέλματα και βοηθητικό προσωπικό νοσοκομείων. Αν σε ενδιαφέρει η υγεία και ο άνθρωπος σαν οργανισμός, είναι ένας από τους κλάδους με τη μεγαλύτερη ανάπτυξη και τη μεγαλύτερη ζήτηση.


anTii: Ένα τεράστιο νούφαρο φύτρωσε στον ώμο της Ζέτας Μακρυπούλια! ... κάποιος να της το πεί\nΈνα τεράστιο νούφαρο φύτρωσε στον ώμο της Ζέτας Μακρυπούλια! ... κάποιος να της το πεί\nΠροσοχή, σε λίγο έρχετε και το βουβάλι του βάλτου! Α ρε Ζετάκι ... και έχεις γίνει και καλοκαιρινή θεά τώρα που έχασες πολλά κιλά! Γενικά με Ζέτα, Ευγενία και Έρρικα το Dancing with the Stars έχει γίνει χάρμα οφθαλμών!\nΕτικέτες Ζετα Μακρυπουλια, χιουμορ, Dancing with the stars, showbiz\nΖετα Μακρυπουλια|χιουμορ|Dancing with the stars|showbiz|


Σάκης Αρναούτογλου: Αυτές τις περιοχές θα χτυπήσει η κακοκαιρία Genesis, Θεσσαλία-Ηπειρος, όλη η Β.Ελλάδα, αλλά και η Β.Πελοποννησος - ΤΟ ΒΗΜΑ ΤΗΣ ΒΟΧΑΣ\nHome / καιρος / Σάκης Αρναούτογλου: Αυτές τις περιοχές θα χτυπήσει η κακοκαιρία Genesis, Θεσσαλία-Ηπειρος, όλη η Β.Ελλάδα, αλλά και η Β.Πελοποννησος\nΣάκης Αρναούτογλου: Αυτές τις περιοχές θα χτυπήσει η κακοκαιρία Genesis, Θεσσαλία-Ηπειρος, όλη η Β.Ελλάδα, αλλά και η Β.Πελοποννησος\nby ΤΟ ΒΗΜΑ ΤΗΣ ΒΟΧΑΣ on Ιουνίου 10, 2022 in καιρος\nΗ κακοκαιρία Genesis έχει σημάνει συναγερμό με μηνύματα από το 112 να έχουν σταλεί ήδη στους πολίτες και ο Σάκης Αρναούτογλου ανέλυσε ποιες περιοχές θα χτυπήσουν τα έντονα φαινόμενα.\nΤην Παρασκευή, 10 Ιουνίου, λοιπόν, τα φαινόμενα θα ξεκινήσουν από τα δυτικά και στη συνέχεια θα επεκταθούν στην υπόλοιπη χώρα. Ισχυρές και επικίνδυνες καταιγίδες, χαλάζι και δυνατοί άνεμοι θα έχουν οι περιοχές της Θεσσαλίας, της Ηπείρου, όλη η βόρεια Ελλάδα, αλλά και στα βόρεια της Πελοποννήσου.\nΣτην Αττική, το πρωί, οι συννεφιές θα είναι έντονες στα βόρεια και στα δυτικά, όπου το μεσημέρι αναμένεται να εκδηλωθούν κάποιες μπόρες ή και καταιγίδες. Όσο για τα βράδυ, ενδέχεται να χτυπήσουν ξανά τα φαινόμενα, αλλά σε περισσότερες περιοχές ακόμη και μέσα στην Αθήνα.\nΣτη Θεσσαλονίκη, ωστόσο, από σήμερα ο καιρός θα χαλάσει και ιδιαίτερη προσοχή θα χρειαστεί τις μεσημεριανές ώρες της Παρασκευής καθώς αναμένεται να πέσει πολύ νερό και τα φαινόμενα να είναι ιδιαίτερα έντονα.


Πεκίνο 2022: «Η Διεθνής Ολυμπιακή Επιτροπή είναι συνένοχη, μιλήστε για τα ανθρώπινα δικαιώματα» | LiFO\nThe LiFO team 28.1.2022 | 20:03\n28.1.2022 | 20:03\nΠαρά τις ανησυχίες για την αύξηση των κρουσμάτων Covid σε ανθρώπους που εμπλέκονται στη διοργάνωση, αλλά και τις διαχρονικές καταγγελίες για σοβαρές παραβιάσεις των ανθρωπίνων δικαιωμάτων από το κινεζικό καθεστώς οι Χειμερινοί Ολυμπιακοί Αγώνες θα ξεκινήσουν κανονικά την ερχόμενη εβδομάδα.\nΟύτε μία, ούτε δύο, αλλά 243 οργανώσεις ΜΚΟ από όλον τον κόσμο ζήτησαν από τις κυβερνήσεις να ενταχθούν στο μέτωπο εκείνων των χωρών που θα μποϊκοτάρουν διπλωματικά τη διοργάνωση. Η πρωτοβουλία ανήκει στην Ουάσιγκτον και στο κάλεσμά της ανταποκρίθηκαν μέχρι τώρα η Βρετανία κι άλλες χώρες, όχι όμως όλες. Το Πεκίνο δια του Κινέζου υπουργού Εξωτερικών τονίζει ότι οι Ολυμπιακοί Αγώνες δεν πρέπει να πολιτικοποιούνται και ότι η οργάνωση Human Rights Watsch είναι προκατειλημμένη κατά της Κίνας.\n«Σε στίβο πολιτικής νομιμότητας»\nΑλλά αυτό ακριβώς είναι που καταλογίζει στην Κίνα ο Τενγκ Μπάο, ακτιβιστής και επισκέπτης καθηγητής στο Πανεπιστήμιο του Σικάγο, σε συνέντευξη τύπου που οργάνωσε η Human Rights Watsch χθες, Ημέρα Μνήμης των Θυμάτων του Ολοκαυτώματος.\n«Σκοπός του Κομμουνιστικού Κόμματος Κίνας είναι να μετατρέψει ακριβώς τον αθλητικό στίβο σε πεδίο πολιτικής νομιμότητας και εργαλείο για να ξεπλύνει όλες τις φρικαλεότητες. Η κινεζική κυβέρνηση είναι εκείνη που πολιτικοποίησε τους Ολυμπιακούς Αγώνες του 2008 και τώρα του 2022. Η Διεθνής Ολυμπιακή Επιτροπή και πολλοί άλλοι έχουν γίνει συνένοχοι σε αυτές τις βιαιότητες και αγριότητες. Σήμερα είναι η διεθνής Ημέρα Μνήμης του Ολοκαυτώματος και οι Χειμερινοί Ολυμπιακοί Αγώνες του 2022 θα μείνουν στη μνήμη ως Αγώνες Γενοκτονίας».\nΗ Ζουμρετάι Αρκίν, διευθύντρια προγράμματος του Παγκόσμιου Προγράμματος Ουϊγούρων, δεν μπορεί να αντιληφθεί τη στάση της δυτικής κοινότητας. Η μουσουλμανική κοινότητα των Ουϊγούρων βρίσκεται εδώ και χρόνια αντιμέτωπη με συστηματικές διώξεις στην Κίνα. Μέλη της είναι εκτεθειμένα σε φυλακίσεις στα λεγόμενα στρατόπεδα αναμόρφωσης, σε μαζικές διώξεις, σε βασανιστήρια και παρακολουθήσεις.\n«Η σιωπή σας είναι η δύναμή τους»\n«Μπροστά σε αυτήν τη γενοκτονία και εγκλήματα, πώς μπορούν η ΔΟΕ, οι χορηγοί, οι ραδιοτηλεοπτικοί σταθμοί, οι αθλητές, ακόμη και τα Ηνωμένα Έθνη, να παραμένουν σιωπηλοί για όλα αυτά;», διερωτάται. «Μέσω των συνομιλιών μας με αξιωματούχους της ΔΟΕ, έγινε επίσης σαφές ότι δεν τους νοιάζει. Ποτέ δεν εξέτασαν τις ανησυχίες των ομάδων της κοινωνίας πολιτών μετά την ανάθεση των αγώνων στο Πεκίνο». Σκληρές διώξεις υφίστανται όμως και οι Θιβετιανοί. Ο όρος παραβιάσεις των ανθρωπίνων δικαιωμάτων αποτελεί μάλλον ευφημισμό απέναντι στην πραγματικότητα.\nH Λχάντον Τετόνγκ, διευθύντρια του Ινστιτούτου Δράσης του Θιβέτ, κάλεσε τους αθλητές να μιλήσουν κατά τη διάρκεια των Αγώνων.\n«Η σιωπή σας είναι η δύναμή τους, αυτό είναι που θέλουν πάνω από όλα. Απευθύνω έκκληση στους αθλητές, προς εσάς, ως ίσως την πιο προνομιούχο και προστατευμένη ομάδα στον κόσμο, να μιλήσετε στην Κίνα, να μη δεχθείτε να σας φιμώσουν. Είστε οι πρεσβευτές του κόσμου αυτή τη στιγμή, η ομάδα των ΗΠΑ, η ομάδα του Καναδά, η Μεγάλη Βρετανία, η Γαλλία, η Αυστραλία, μας εκπροσωπείτε. Και προσωπικά πιστεύω ότι πρέπει να χρησιμοποιήσετε την πλατφόρμα κι αυτή την ιστορική ευκαιρία. Πρέπει να μιλήσετε ενάντια στο κύμα της γενοκτονίας».


Νίκη Παλληκαράκη κορονοϊός ''Δεν είχε καμία σχέση με τους άλλους ιούς που έχω περάσει.''\nHome / Κόσμος / Νίκη Παλληκαράκη κορονοϊός ”Δεν είχε καμία σχέση με τους άλλους ιούς που έχω περάσει.”\nΝίκη Παλληκαράκη κορονοϊός ”Δεν είχε καμία σχέση με τους άλλους ιούς που έχω περάσει.”\nΝίκη Παλληκαράκη κορονοϊός ”Δεν είχε καμία σχέση με τους άλλους ιούς που έχω περάσει.” Πιο συγκεκριμένα, η Νίκη Παλληκαράκη σημείωσε χαρακτηριστικά πως «μόλις πήρα το πτυχίο της ιατρικής, ήδη ήμουν στη δραματική σχολή και στο δεύτερο έτος κρυφά έκανα γυρίσματα με τον Κώστα Κουτσομύτη για τα «Βαμμένα κόκκινα μαλλιά». Από εκεί ενημερώθηκε και η οικογένεια. Ήταν μεγάλη έκπληξη για τους γονείς μου και οι δυο αντέδρασαν. Ήταν και μια γενιά που δεν ήταν και ότι καλύτερο να γίνεις θεατρίνα. Δεν με απασχολούσε όμως ποτέ η γνώμη των άλλων, έκανα πάντα αυτό που ήθελα».\nΝΙΚΗ ΠΑΛΛΗΚΑΡΑΚΗ ΠΑΙΔΙΑ ”ΓΥΡΙΖΕΙΣ ΣΑΝ ΤΟΝ ΓΥΦΤΟ ΚΑΙ ΑΥΤΟ ΔΕΝ ΜΠΟΡΕΙ ΝΑ ΣΥΝΥΠΑΡΞΕΙ ΜΕ ΕΝΑ ΠΑΙΔΙ.”\n«Όταν νόσησα από τον κορονοϊό τον Απρίλιο. Δεν ήταν καθόλου απλό πράγμα. Δεν είχε καμία σχέση με τους άλλους ιούς που έχω περάσει. Είναι κάτι πρωτόγνωρο σαν αίσθηση. Βεβαίως και λειτουργεί η φοβία, για αυτό τον καινούργιο ιό που δεν γνωρίζουμε αλλά ζρίστηκα πάρα πολύ. Είχα και ένα long covid όπου πέρασα μεγάλο σοκ. Είχα επαφή με δικούς μου ανθρώπους, γιατρούς αλλά τα χρειάζεσαι ομολογώ. Κάνεις ότι μπορείς αλλά είναι πολύ ζόρικο πράγμα».\n«Μέσα στην περίοδο της πανδημίας μού είχε λείψει πάρα πολύ το θέατρο. Ήμουν τυχερή και έκανα ένα μεγάλο γκεστ σε σίριαλ πέρυσι, αλλά δεν αντικαθίσταται το θέατρο. Για κάποιους ανθρώπους είναι η ζωή μας. Εγώ κιόλας δεν έχω οικογένεια οπότε είναι το παν, το εικοσιτετράωρο μου. Μου έλειπε η ζωή μου» συμπλήρωσε η γνωστή πρωταγωνίστρια στο ψυχαγωγικό μαγκαζίνο της Νικολέττας Ράλλη στο OPEN.”Δεν είχε καμία σχέση με τους άλλους ιούς που έχω περάσει. Είναι κάτι πρωτόγνωρο σαν αίσθηση” παραδέχθηκε η Νίκη Παλληκαράκη.\nΗ Νίκη Παλληκαράκη παραχώρησε συνέντευξη στην κάμερα της εκπομπής «Αυτό είναι Σαββατοκύριακο» και τη δημοσιογράφο Τεριάννα Παππά στο OPEN. Μέσα σε όλα, η δημοφιλής ηθοποιός μίλησε για την απόφαση να ασχοληθεί με την υποκριτική ολοκληρώνοντας τις σπουδές της ιατρικής, την παύση των θεάτρων και την περίοδο που νόσησε από κορονοϊό.\nΝίκη Παλληκαράκη, Νίκη Παλληκαράκη κορονοϊός


Γκρέμισαν την γέφυρα διότι ¨βοηθάει το ΠΚΚ¨ ! - tsolias.net - Τελευταίες ειδήσεις - viral news\nHome / triklopodia.gr / Γκρέμισαν την γέφυρα διότι ¨βοηθάει το ΠΚΚ¨ !\nΓκρέμισαν την γέφυρα διότι ¨βοηθάει το ΠΚΚ¨ !\nΔευτέρα, Ιουνίου 12, 2017 triklopodia.gr\nΗ γέφυρα που είχε κατασκευαστεί από τον δήμο του Τσατάκ (περίοδος του κόμματος DBP) για να διευκολύνει την πρόσβαση του κόσμου, τώρα κατεδαφίστηκε από τον επίτροπο του Δήμου επειδή ¨Παρέχει βοήθεια στην τρομοκρατία¨.\nΌταν ο έπαρχος του Τσάτακ και ο πρόεδρος του Δ.Σ. Ασίμ Ακγιούλ ζήτησαν το ξήλωμα της γέφυρας που βρίσκεται σε κομβικό σημείο και διασφαλίζει το πέρασμα των ανθρώπων σε διάφορες περιοχές, τότε άρχισαν οι εργασίες κατεδάφισης.\nΗ κατεδαφισθείσα γέφυρα κατασκευάστηκε πέρσι από τον δήμο του DBP ώστε να διασφαλιστεί το άνετο πέρασμα του κόσμου και έτσι διευκολύνθηκε σημαντικά η μετακίνηση των χωρικών. Η γέφυρα βρίσκεται σε απόσταση 13 χλμ από την πόλη και είναι σε περιοχή που τον τελευταίο καιρό έγιναν έντονοι βομβαρδισμοί.\nΟ επίτροπος Ακγιούλ σε δήλωση που έκανε σχετικά με το θέμα, είπε πως η γέφυρα διευκόλυνε την δουλειά της παράνομης οργάνωσης και για αυτό αποφασίστηκε η απόφαση κατεδάφισης.\nThe post Γκρέμισαν την γέφυρα διότι ¨βοηθάει το ΠΚΚ¨ ! appeared first on Triklopodia.


Εγκατάσταση Κεραίας Άγιος Παντελεήμονας | Άμεσα | keraies-tv.eu\nΕγκατάσταση κεραίας Άγιος Παντελεήμονας\nΕγκατάσταση κεραίας Άγιος Παντελεήμονας. Αναλαμβάνουμε την τοποθέτηση και εγκατάσταση κεραίας τηλεόρασης στην περιοχή Άγιος Παντελεήμονας Αττικής. Η εγκατάσταση περιλαμβάνει την τοποθέτηση της κεραίας τηλεόρασης στο κατάλληλο σημείο. Αυτό μας επιτρέπει να έχουμε τη μέγιστη απόδοση και την μεγαλύτερη ισχύ σήματος. Γίνεται εφαρμογή του ομοαξονικού καλωδίου της κεραίας έως την εσωτερική πρίζα του σπιτιού σας ή την τηλεόραση όσο πιο διακριτικά μας επιτρέπει ο χώρος. Εάν είναι απαραίτητο εγκαθιστούμε στηρίγματα και ιστό για τη στήριξη της κεραίας και τέλος γίνεται ο ποιοτικός έλεγχος.\nΕπισκευή κεραίας Άγιος Παντελεήμονας\nΕπισκευή κεραίας Άγιος Παντελεήμονας. Στην επισκευή κεραίας τηλεόρασης κάνουμε τον απαραίτητο τεχνικό έλεγχο ώστε να διαπιστώσουμε το λόγο απώλειας σήματος. Πραγματοποιούμε αντικατάσταση ομοαξονικού καλωδίου εφόσον είναι φθαρμένο, τμηματικά ή ολόκληρο. Τα δείγματα που παίρνουμε ώστε να θεωρήσουμε απαραίτητη την αλλαγή καλωδίου, είναι όταν κολλάνε τα κανάλια ή έχουμε παράσιτα. Επίσης γίνεται έλεγχος σωστής εστίασης της κεραίας, αντικατάσταση εσωτερικής πρίζας TV εφόσον είναι απαραίτητο και έλεγχος για βραχυκύκλωμα σε όλη τη διαδρομή του καλωδίου. Τέλος γίνεται η ρύθμιση κεραίας με απόλυτη ακρίβεια και ο τεχνικός έλεγχος ποιότητας σήματος.\nΑντικατάσταση κεραίας Άγιος Παντελεήμονας\nΑντικατάσταση κεραίας Άγιος Παντελεήμονας. Το πέρασμα του χρόνου είναι η καταστροφή της κεραίας τηλεόρασης. Εμείς επισκεπτόμαστε το χώρο σας, αφαιρούμε την παλιά σας κεραία, και την αντικαθιστούμε με μία νέα. Τελευταίας τεχνολογίας επίγεια κεραία. Γίνονται όλες οι απαραίτητες εργασίες που απαιτούνται ώστε να έχετε υψηλό σήμα και τέλεια εικόνα. Εάν χρειαστεί, γίνεται αντικατάσταση τμημάτων της συνολικής εγκατάστασης ώστε να πετύχουμε το τέλειο αποτέλεσμα. Με την αποχώρησή μας σας παραδίδουμε το χώρο καθαρό και σας απαλλάσσουμε από την παλιά κεραία και τα υπολείμματα που τυχόν δημιουργήθηκαν. Όλες μας οι κεραίες διαθέτουν φίλτρο έναντι στις συχνότητες κινητής τηλεφωνίας για μέγιστη απόδοση.\nΤεχνικός κεραίας Άγιος Παντελεήμονας\nΤεχνικός κεραίας Άγιος Παντελεήμονας. Η επισκευή της κεραίας είναι μία πολύπλοκη και χρονοβόρα εργασία. Είτε πρόκειται για παλιά εγκατάσταση ή κεντρική εγκατάσταση πολυκατοικίας. Έτσι μπορεί να γίνει και πολυδάπανη εφόσον ανατεθεί σε μη εξειδικευμένους τεχνικούς. Η πορεία που ακολουθεί το τηλεοπτικό σήμα από την κεραία για να φτάσει στο δέκτη, διαπερνά διάφορα μέρη του κεραιοσυστήματος. Μερικά από αυτά είναι ο ενισχυτής, οι διακλαδωτές και οι πρίζες. Σε παλιές εγκαταστάσεις είναι σύνηθες να υπάρχει απώλεια ή διακοπή του σήματος λόγω φθοράς στο χρόνο ή από παρέμβαση ανθρώπινου παράγοντα. Κάτι τέτοιο επηρεάζει όλη την εγκατάσταση του οικήματος εφόσον πρόκειται για ψηφιακό σήμα.\nΚεντρική κεραία πολυκατοικίας Άγιος Παντελεήμονας\nΚεντρική κεραία πολυκατοικίας Άγιος Παντελεήμονας. Η κεντρική κεραία πολυκατοικίας είναι μία πολύπλοκη εγκατάσταση που αν ανατεθεί σε μη εξειδικευμένους τεχνικούς μπορεί να είναι και πολυδάπανη. Το μεγαλύτερο ποσοστό των πολυκατοικιών διαθέτουν ένα πεπερασμένο σύστημα κεντρικής κεραίας με απαρχαιωμένους ενισχυτές. Η φθορά του χρόνου σε συνδυασμό με τον ανθρώπινο παράγοντα, συμβάλλουν ώστε η απόδοση του τηλεοπτικού σήματος να φτάνει στο δέκτη με πολλά προβλήματα.


Προσπάθεια για 2ο παιδάκι το 2019! - Page 318 - Θέλουμε να γίνουμε γονείς! - Parentscafe.gr\nΣελίδα 318 από 392\nΑχου μωρεεεε...Χαϊδεψε μπολικο την υπεροχη κοιλιτσα σου κ απο εμας!!!\nΚοριτσακι μου ναι, συνδυάζουμε κ διακοπουλες κ καναμε ηδη το πρωτο μας μπανακι!! Ο μικρος περναει τελεια, αν κ φοβηθηκε λιγο οταν μπηκε στη θαλασσα κ στην πισινα παραδοξως-τις προηγουμενες χρονιες δεν εβγαινε!!\nΕνταξει, τι να πω... μα ειναι δυνατον;;; Σημασια εχει οτι τα αποτελεσματα ειναι ιδανικα κ εισαι εγκυουλα!!!! Συγχαριτηρια!! Να εχεις μια υπεροχη κ τελειομηνη εγκυμοσυνη κοπελα μου!!!\n@kindness που εισαι βρε κοριτσι μου;; εχει πεσει πολλη δουλεια ε;; Λοιπον, εχω ερθει στα μερη σου! Στην υπεροχη Κρητη!! Ρεθυμνο!! Δεν θυμαμαι αν μενεις Ρεθυμνο ή Ηρακλειο...\nOn 6/6/2019 at 12:48 ΠΜ, vivi.nik. είπε:\nΤι ομορφα νεα βρε κοριτσια!!!!\n@mary1982 συγχαρητηρια!!! Μπορει να εγινε λιγο καθυστερημενα η συλληψη, γι αυτο κ στην αρχη ηταν κ αχνο θετικο το τεστ! Κανε μια επαναληπτικη βεβαια να σου φυγει το αγχος, αλλα εμενα προσωπικα μια χαρα μου φαινεται το νουμερο, 3ψηφιο, χορταστικο! Με το καλο!!! Θα περιμενουμε νεα σου!\n@ΚατεριναΣκ αγαπη μου τι γλυκια στιγμη για 2η φορα στη ζωη σας!!! Το πρωτο μεγαλο αγχος παει! Το σπορακι ειναι 1 χαρα κ θα μεγαλωνει ασταματητα τωρα! Να προσεχεις την κοιλιτσα! Ενα μεγαλο φιλι κ απο μενα!\nΑχ ναι αγαπη ολα καλα ετυχως... Θα την προσεχω εννοειται... Φιλακια πολλαααα.\nOn 6/6/2019 at 1:14 ΜΜ, marioula1234 είπε:\nκαλημερα κοριτσι περιμενουμε τα νεα σου ευχομαι ολοψυχα να εχεις μια καλη κ τελειομηνη εγκυμοσυνηηηηη μην μας ξεχασεις\nκατερινακι μουυυυυυ τι τελειαααα τι χαρα!!!! πως αισθάνεσαι που ακουσες για 2η φορα την πιο γλυκια μελωδια που υπαρχει;;;; αχ εχω 3 φορες το βίωσα και καθε φορα η ιδια συγκίνηση ♥♥♥\nΜαριουλα μου εθναι τελειος αυτος ο ηχος!!! Σου δεινει τοση μεγαλη χαρααααα!!!!!!!!!\nOn 6/6/2019 at 1:23 ΜΜ, Hope89 είπε:\nΚαλημερα κοριτσια μου γλυκα!! Τι μου κανετε;; Εγω τρεχω κ δεν φτανω... Μια με την επιτροπη κ τη χαρτουρα, σημερα φευγουμε ταξιδι επαγγελματικο του συζηγου, την αλλη εβδομαδα βαφτιζω σε αλλη πολη κ εχω να φτιαξω κ μπισκοτα.. κ πολλα αλλα τρεξιματα μαζι!! Αφηστε τα! Κατα τα αλλα ειμαστε καλα. Ο μικρος μου εχει ηρεμησει πολυ μπορω να πω κ τα ξεσπασματα θυμου ειναι πολυ αραια! Εμαθα κ εγω να το διαχειριζομαι, να αναγνωριζω ποτε παει να συμβει κ να το αντιμετωπιζω διαφορετικα ωστε να το αποτρεπω. Εχει μεγαλωσει πολυ βρε κοριτσι, σωστο αντρακι εχει γινει. Κ η γλωσσα του δεν περιγραφεται... Λεει συνεχως κατι πραγματα κ μας αφηνει με το στομα ανοιχτο!!!\n@mary1982 κοριτσι μου θα συμφωνησω απολυτα με τη Βιβη μας! Περιμενουμε τα νεα της σημερινης χοριακης κ ευχομαι να ειναι τελεια!!\n@ΚατεριναΣκ αγαπη μου ποσο χαιρομαι με τα νεα σου δεν ξερεις!! Ολα προχωρανε οπως πρεπει κ το ζουζουνι σου δηλωνει για τα καλα το παρον!! 7 εβδομαδων κιολας!! Εσυ τα ειχες υπολογισει διαφορετικα; Κατα τα αλλα πως εισαι; Η μικρουλα σου;;\nΚοριτσαρα μου ν; οανε ολα καλα ευτυχως.. Εγω ειχα υπολογισει 2 μερες πιο μεγαλο... Ε καλα λεπτομεριες ειναι αυτες...\n11 ώρες πρίν, mary1982 είπε:\nΒρε κοριτσι τι αγχος περασες και εσυ!!!! Ολα καλα τωρα ομως.. Να εχεις μια τελεια εγκυμοσυνη!!!!\nΚαλημέρα κορίτσια μουυυυ και καλή εβδομάδα!!! Τελευταία μου εβδομάδα στη δουλειά μιας κ κλείνουν τα σχολεία δεν το πιστεύωωωωω τι τέλεια!!!\nΚαλημέρα κορίτσια μου! Καλή εβδομάδα να έχουμε! ❤ ❤\n@marioula1234μου καλή ξεκούραση και με το καλό να έρθει το νινι! Ποτε έχεις πητ?\nΑγάπη μου αν γεννουσα φυσιολογικά έχω πητ 10 Οκτωβρίου αλλά επειδή θα γεννήσω με καισαρική η ημερομηνία που θα γεννήσω είναι 26 Σεπτεμβρίου\nΜε το καλό κορίτσι μου ❤❤❤❤❤\nΠεραστικά σας κορίτσι μου να γίνει γρήγορα καλά το παιδάκι μας!\nΚαλημέρα σε όλες! ❤ ❤\nΕυχαριστώ μπουμπού να σαι καλά καλημερααα ❤❤❤εσείς πώς είστε;\nΔόξα τω Θεό καλά είμαστε. Ξανακαναμε μια κουβέντα για το δεύτερο μωρό στο ποδι και είναι θετικό το κλίμα. Απλά του είπα ότι κάποια στιγμή πρέπει να πάρουμε μια ξεκάθαρη απόφαση για να δω τι θα κάνω και με τη δουλειά μου απο Σεπτέμβρη\nΗ δουλειά σου είναι κουραστική; δηλαδή θα στατησεις να δουλεύεις όταν θα είσαι έγκυος;\nΩωω τέλεια τα νέα σου αγάπη μου με το καλό να ακούσεις καρδουλαααα\nΌχι. Απλα αν είναι να μην επιδιώξουμε εγκυμοσύνη θα πρέπει να ψάξω κάποια δουλειά που θα μου αποφέρει ένα έξτρα εισόδημα. Αλλιώς αν προχωρήσουμε με εγκυμοσύνη θα παραμείνω ως είμαι με ελάχιστη ως καθόλου απασχόληση μέχρι να ξεμωρουδισω και μετά θα ασχοληθώ πιο ουσιαστικά με το θέμα δουλειάς.\nΣυγχαρητήρια κοπέλα μου! Γερό να είναι! ❤ ❤ ❤


Δύο εβδομάδες στην Πορτογαλία το ΕΠΑ.Λ. Σιάτιστας στo πλαίσιo του Erasmus + | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΔύο εβδομάδες στην Πορτογαλία το ΕΠΑ.Λ. Σιάτιστας στo πλαίσιo του Erasmus +\n16 Μαρτίου 2020 - 10:40 ΠΜ 1 Comment\nΣτις 23/02/2020 επέστρεψε η ομάδα του ΕΠΑ.Λ. Σιάτιστας από την Πορτογαλία, μετά από παραμονή 14 ημερών (09/02/2020 – 23/02/2020) στη Λισαβόνα όπου και συμμετείχε σε εγκεκριμένο Ευρωπαϊκό Πρόγραμμα Δια Βίου Μάθησης «μαθησιακής κινητικότητας εκπαιδευομένων και προσωπικού επαγγελματικής εκπαίδευσης και κατάρτισης» Erasmus + KA1.\nΟ τίτλος του προγράμματος είναι: «Training in Electric Vehicle: Challenges and Opportunities».\nΤο πρόγραμμα χρηματοδοτείται εξ’ ολοκλήρου από την Ευρωπαϊκή Επιτροπή με Εθνική Μονάδα Συντονισμού στην Ελλάδα το Ίδρυμα Κρατικών Υποτροφιών (Ι.Κ.Υ.).\nΤην παιδαγωγική ομάδα αποτέλεσαν οι 16 μαθητές του τομέα Μηχανολογίας, ειδικότητας Τεχνικός Οχημάτων και Τεχνικός Εγκαταστάσεων και Κατασκευών της Γ΄ τάξης καθώς και η υπεύθυνη για την υλοποίηση και εκτέλεση του σχεδίου και συνοδός εκπαιδευτικός, κα. Μπεΐνη Θεοδώρα ΠΕ 82 μηχανολόγος και ο συνοδός εκπαιδευτικός κ. Λέκκος Νικόλαος ΠΕ87.02 νοσηλευτής.\nΚατά τη διάρκεια της παραμονής τους, οι μαθητές παρακολούθησαν μαθήματα και απέκτησαν θεωρητικές και πρακτικές γνώσεις σχετικά με τα ηλεκτρικά και υβριδικά αυτοκίνητα από την παγκοσμίου φήμης ιδιωτική εταιρία CEPRA και κατόπιν εξετάσεων έλαβαν τη σχετική πιστοποίηση.\nΕπίσης ενημερώθηκαν από γνωστή εταιρία, τη UVE της Πορτογαλίας, σχετικά με τα ηλεκτρικά αυτοκίνητα και επισκέφτηκαν ερευνητικά τμήματα του Πανεπιστημίου Instituto Superior Tecnico της Λισαβόνας.\nΑκόμη πραγματοποίησαν πολιτιστικές επισκέψεις σε διάφορες πόλεις της Πορτογαλίας.\nΗ συμμετοχή στο συγκεκριμένο πρόγραμμα, γέμισε με γνώσεις, εμπειρίες και δεξιότητες τόσο τους μαθητές όσο και τους εκπαιδευτικούς σχετικά με έναν τομέα του μέλλοντος, τα ηλεκτρικά αυτοκίνητα.\nΗ επίσκεψη και η διαμονή σε μία πολυπολιτισμική χώρα της Ευρώπης ήταν μια εμπειρία ανεπανάληπτη που θα μείνει αξέχαστη σε όλους.\nΑνώνυμος - 16 Μαρτίου, 2020 at 11:45\nΕλέγθηκαν αραγε αυτοί που επέστρεψαν?\nΜετά λέει ο Τοτός……\n« Η λειτουργία των δημοτικών υπηρεσιών στο Δήμο Βελβεντού\nΔύο νέα κρούσματα κορωνοϊού στην Καστοριά – Σύνολο 16 »


Μελέτη Περίπτωσης 5.1: Επιβεβαιώνοντας ένα βίντεο-κλειδί από τη βομβιστική επίθεση της Βοστώνης\nΟ Malachy Browne είναι συντάκτης ειδήσεων στο Storyful, το πρώτο πρακτορείο ειδήσεων της εποχής των μέσων κοινωνικής δικτύωσης. Με έδρα στο Δουβλίνο και με προσωπικό στην Ασία και τις ΗΠΑ, το Storyful βοηθά τους πελάτες των ειδήσεών του να ανακαλύψουν, επαληθεύσουν και να διανείμουν το πιο πολύτιμο περιεχόμενο που δημιουργείται από χρήστες σε πλατφόρμες των μέσων κοινωνικής δικτύωσης. Πριν από το Storyful, ο Browne δημιούργησε και εξέδωσε το Politico.ie, μια Ιρλανδική πολιτική ιστοσελίδα και αρχείο ειδήσεων. Εργάστηκε για το ιρλανδικό πολιτικό περιοδικό Village από το 2006 έως το 2008 και ήταν συντάκτης της ιστοσελίδας του περιοδικού Village.ie. Όντας προηγούμενα προγραμματιστής ηλεκτρονικών υπολογιστών, ο Browne πιστεύει ακράδαντα στην καινοτομία της αίθουσας σύνταξης και στη δυνατότητα της τεχνολογίας για την ενίσχυση της δημοσιογραφίας. Ο Browne είναι από Broadford, County Limerick, και ζει στο Δουβλίνο. Διατηρεί λογαριασμό στο Twitter στο @malachybrowne.\nΈνα από τα βίντεο των τραγικών βομβιστικών επιθέσεων της Βοστώνης το 2013 γυρίστηκε από μία αθλήτρια η οποία έτρεχε το τελευταίο της μίλι του μαραθωνίου. Καθώς πλησίαζε τη γραμμή του τερματισμού στη Boylston Street, η δεύτερη βόμβα εξερράγη μερικά μέτρα μπροστά της. Ήταν ένα συναρπαστικό βίντεο, αλλά έπρεπε να το επαληθεύσουμε.\nΜια φωτογραφία που δείχνει τη στιγμή της έκρηξης δημοσιεύτηκε από το δημοσιογράφο Dan Lampariello της Βοστώνης (παρακάτω), μέλος ενός από τους προ-επιμελημένους καταλόγους μας στο Twitter, που είναι γνωστός και στο Storyful. Το tweet του Lampariello ήταν γεωγραφικά προσδιορισμένο στη Boylston Street. Η πληροφορία αυτή, η οποία προήλθε από μια αξιόπιστη πηγή, βοήθησε στην επιβεβαίωση της θέσης της έκρηξης. Μας έδωσε επίσης ένα σημείο αναφοράς για χρήση μαζί με αυτό που φαίνεται στο βίντεο της δρομέως.\nΤο Google Street View της οδού Boylston (κάτω) επιβεβαίωσε τόσο τη φωτογραφία του Dan Lampariello και την οπτική της αθλήτριας, καθώς αυτή πλησίαζε τη γραμμή τερματισμού. Πράγματι, ορισμένοι από τους αθλητές που περιλαμβάνονται στο βίντεο φαίνονται στη φωτογραφία του Lampariello, μετά από προσεκτική εξέταση.\nΗ διαδικασία αυτή επιβεβαίωσε το περιεχόμενο του βίντεο. Η εύρεση της αρχικής πηγής αυτού του βίντεο ήταν μια δυσκολότερη υπόθεση.\nΤο βίντεο αναρτήθηκε σε λογαριασμό στο YouTube χωρίς λεπτομέρειες και ένα ασαφές όνομα χρήστη, NekoAngel3Wolf. Αναζητώντας στο Twitter για τον μοναδικό κωδικό του βίντεο οδηγηθήκαμε σε κάποιον που το μοιραζόταν κάτω από το λογαριασμό NightNeko3, και πάλι χωρίς προσωπικά στοιχεία. Η αναφορά "Neko" και στα δύο προφίλ δήλωνε ότι ήταν συνδεδεμένοι.\nΑναζητώντας για παρόμοια κοινωνικά προφίλ, βρήκαμε ένα λογαριασμό στο Pinterest επίσης καταχωρημένο ως NightNeko3, δίνοντας το πραγματικό όνομα Morgan Treacy. Η ομάδα μας στο Storyful εντόπισε γρήγορα ένα λογαριασμό στο Facebook για τη Morgan Treacy, μια έφηβη της οποίας οι αναρτήσεις ήταν γαιοθετημένες στο Ballston Spa στην Πολιτεία της Νέας Υόρκης.\nΗ Morgan περιέγραψε το βίντεο στο Twitter ως την εκδοχή της μητέρας της για την έκρηξη. Γνωρίζοντας ότι ένας διάσημος μαραθώνιος όπως της Βοστώνης, θα προσέλκυε τους αθλητές, ελέγξαμε το επώνυμο "Treacy" στη σελίδα εγγεγραμμένων της Αθλητικής Ένωσης της Βοστώνης. Επέστρεψε μόνο ένα αποτέλεσμα Jennifer Treacy, ηλικίας 45-49, από την Πολιτεία της Νέας Υόρκης. Η κατάτμηση του χρόνου της Jennifer Treacy τη δείχνει να περνάει το σήμα των 40 χιλιομέτρων στις 2:38 μ.μ, αλλά να αποτυχαίνει να διασχίσει τη γραμμή τερματισμού 2 χιλιόμετρα μετά. Η Jennifer κατανάλωνε κατά μέσο όρο 10 λεπτά ανά χιλιόμετρο, δεδομένο που την τοποθετούσε στην περιοχή της έκρηξης στις 2:50 μ.μ., όταν οι βόμβες εξερράγησαν.\nΗ ιστοσελίδα κοινωνικής δικτύωσης για την αναζήτηση ανθρώπων Spokeo.com μας έδωσε μια καταχώρηση για την Jennifer L. Treacy, 47, με διεύθυνση στη Ballston Spa, Νέα Υόρκη. Το LinkedIn, μας έδωσε ένα προφίλ για τη Jennifer Treacy από το Ballston Spa, η οποία απασχολείται από το New York State Department of Health.\nΈνα τελευταίο κομμάτι των αποδεικτικών στοιχείων επιβεβαίωσε την έρευνά μας. Ένας άντρας, ονόματι Gerard Quinn, είναι ένας φίλος της Morgan Treacy στο Facebook, για την οποία ήμαστε πλέον σχεδόν 100% σίγουροι ότι ήταν η κόρη της Jennifer. Ο Quinn είχε σχολιάσει στο παρελθόν οικογενειακά βίντεο που αναρτήθηκαν από τη Morgan. Έτσι, υπήρχε ένας σύνδεσμος ανάμεσα σε αυτόν και την οικογένεια. Είδαμε στο προφίλ του Quinn στο Facebook (παρακάτω) ότι είχε εκφράσει υπερηφάνεια για το ότι η ανιψιά του, Jennifer, έτρεχε στον Μαραθώνιο της Βοστώνης. Είχε συνδεθεί με το χάρτη της για το μαραθώνιο και τα στίγματα του χρόνου της. Αυτός, επίσης, αργότερα σχολίασε στο Facebook ότι η Jennifer ήταν καλά μετά την έκρηξη και επέστρεφε στο σπίτι της.\nΧρησιμοποιώντας ένα δημόσιο τηλεφωνικό κατάλογο καλέσαμε το τηλεφωνικό νούμερο που μας επέτρεψε να μιλήσουμε κατευθείαν στην Jennifer Treacy. Εκείνη επιβεβαίωσε ότι το βίντεο ήταν δικό της και ότι έδωσε την άδειά της στους δημοσιογραφικούς οργανισμούς να το χρησιμοποιήσουν. Επίσης, ανέφερε ότι είχε ενημερώσει και τους οργανισμούς επιβολής κυρώσεων για τη χρήση του βίντεο.\nΕν ολίγοις, όλες οι πληροφορίες υποστηρίζουν ότι όντως αυτό το βίντεο ήταν διαθέσιμο στο διαδίκτυο μέσω δωρεάν εργαλείων –πληροφορίες για τη θέση, επιβεβαιώνοντας λογαριασμούς της εκδήλωσης, το ψηφιακό ιστορικό του ατόμου που ανέβασε το βίντεο και τα στοιχεία επικοινωνίας του ιδιοκτήτη. Η εξοικείωση με αυτά τα εργαλεία μάς επέτρεψε να επιβεβαιώσουμε το βίντεο σε περίπου 10 λεπτά.\nNext : Μελέτη Περίπτωσης 5.2: Ερευνώντας μια αναφορά για «Σφαγή» στην Ακτή Ελεφαντοστού


Παναθηναϊκός: Εξαιρετική η συμφωνία με Καζιγιάμα! - Onsports.gr\nΧρήστος Γιαννούλης\t28 Δεκεμβρίου 2012, 02:22\nΠαναθηναϊκός: Εξαιρετική η συμφωνία με Καζιγιάμα!\nΜόνο… άγνωστος δεν ήταν στον Παναθηναϊκό ο Γιοχέι Καζιγιάμα, μια και οι «πράσινοι» είχαν κάνει κρούση στον Ιάπωνα μέσω εδώ και δύο μήνες.\nΌπως σας ενημέρωσε νωρίτερα το Onsports, ο 27χρονος ποδοσφαιριστής έφτασε τα ξημερώματα της Παρασκευής (28/12) στην Αθήνα για λογαριασμό των «πράσινων» και όπως υποστήριξε στις πρώτες του δηλώσεις θα δώσει τον καλύτερό του εαυτό προκειμένου να πετύχει με το «τριφύλλι».\nΆλλωστε, η προοπτική του Παναθηναϊκού μόνο αδιάφορο δεν αφήνει τον «σαμουράι» καθώς ήθελε να δοκιμάσει τις δυνάμεις του στην Ευρώπη, μια και θεωρεί πως δεν είχε να προσφέρει κάτι περισσότερο στην Τόκιο FC στην οποία ήταν αρχηγός, ενώ παράλληλα, μέσω των «πράσινων» θέλει να διατηρήσει τη θέση του Εθνική Ιαπωνίας.\nΑυτός ήταν και ο λόγος που οι άνθρωποι των «πράσινων» όταν ήρθαν σε επικοινωνία μαζί του πριν από περίπου δύο μήνες δεν χρειάστηκαν πολύ χρόνο για να τον πείσουν να δοκιμάσει τις δυνατότητές του στην Ελλάδα. Συγκεκριμένα, η πρώτη επαφή του Ιάπωνα ποδοσφαιριστή έγινε με τον πρώην, πλέον, συνεργάτη του Ζεσουάλδο Φερέιρα, Ούγκο Βαρέλα, ο οποίος κατέχει τη θέση του επικεφαλής του τμήματος σκάουτερ των «πράσινων».\nΟ Πορτογάλος «κατάσκοπος» είχε δει τον Γιοχέι Καζιγιάμα από το καλοκαίρι και άμεσα ενημέρωσε τον Ζεσουάλδο Φερέιρα, ο οποίος… άναψε το «πράσινο φως» για την απόκτησή του. Βέβαια, οι εξελίξεις πρόλαβαν τον «προφεσόρ», μια και δεν πρόλαβε να υποδεχθεί ο ίδιος τον ποδοσφαιριστή στον Παναθηναϊκό.\nΟ Ιάπωνας θα περάσει την Παρασκευή (28/12) από τις απαραίτητες ιατρικές εξετάσεις και στην συνέχεια θα ενταχθεί στις προπονήσεις της ομάδας, περνώντας μία… περίοδο δοκιμασίας στους «πράσινους». Πάντως, σύμφωνα με πληροφορίες, ο δανεισμός του θα χαλάσει μόνο αν δεν «αδειάσει» μία θέση ξένου από το ρόστερ του «τριφυλλιού» μια και οι δύο πλευρές έχουν αρχικά συμφωνήσει σε όλα.\nΆλλωστε, θεωρείται εξαιρετικό deal για τον Παναθηναϊκό, καθώς τα χρήματα που έπαιρνε στην Τόκιο FC καλύπτονταν από χορηγούς, κάτι που θα συνεχίσει να γίνεται και σε περίπτωση που συνεχίσει την καριέρα του στο «τριφύλλι». Η συμφωνία των «πράσινων» με την ιαπωνική ομάδα και τον παίκτη αναφέρει δανεισμό μέχρι το τέλος της σεζόν με οψιόν για δύο ακόμα χρόνια.\n5 λεπτά πριν ΟΠΕΚΑ - Επίδομα παιδιού: Άνοιξε η πλατφόρμα για την υποβολή αίτησης\n36 λεπτά πριν Ρεθυμνιακός: «Ναι» στην επιστροφή, υπό προϋποθέσεις…


Sports Archives - Μάθε σήμερα πως να αντιμετωπίσεις την ακρίβεια και να ανταπεξέλθεις στις προκλήσεις.\nΤο στοίχημα ξεχωρίζει από τα άλλα τυχερά παιχνίδια γιατί δεν είναι τζόγος. Το αποτέλεσμα ενός αγώνα ποδοσφαίρου δεν είναι τυχαίο. Είναι κάτι που προκύπτει από την αναμέτρηση δύο γνωστών για την δυναμικότητα τους ομάδων. Με άλλα λόγια, οι πιθανότητες σπάνια είναι πραγματικά 50 – 50 και συνήθως η μια ομάδα έχει κάποιο, έστω και μικρό, πλεονέκτημα έναντι της άλλης, οπότε και περισσότερες πιθανότητες να κερδίσει. Η τύχη παίζει πάντα κάποιο ρόλο, δεν είναι σπάνιο μια ομάδα χαμηλής δυναμικότητας να κερδίσει μια υψηλής, αλλά όχι τον πιο κύριο και καθοριστικό. Αυτός είναι και ο λόγος που τα προγνωστικά για στοίχημα έχουν πολύ μεγάλη σημασία.\nΤα προγνωστικά στοιχήματος είναι προβλέψεις που αφορούν την έκβαση διάφορων αγώνων αλλά κι επιμέρους στοιχήματα όπως το τελικό σκορ και το περίφημο over – under. Συνήθως ένα προγνωστικό προκύπτει μετά από πολλές ώρες έρευνας, μελέτης και ανάλυσης δεδομένων κι εξελίξεων που αφορούν τις ομάδες ή τους αθλητές που θα συμμετέχουν σε έναν αγώνα. Ένας καλός παίκτης θα χρησιμοποιήσει πάντα τα προγνωστικά για να παίξει καθώς έτσι δεν «τζογάρει» – αφού δεν παίζει στα τυφλά – αλλά στην ουσία «επενδύει». Αυτό σημαίνει ότι αν βρείτε μια αξιόπιστη πηγή προγνωστικών θα έχετε 100% κέρδος; Η απάντηση είναι απλή, σύντομή και σίγουρη: όχι. Ας δούμε όμως και γιατί.\nΤα δεδομένα αλλάζουν ταχύτατα\nΜπορεί ένας tipster να αφιερώσει πολλές ώρες στο να μάθει τα πάντα για τις ομάδες ενός αγώνα και το ανθρώπινο δυναμικό τους – από τον προπονητή μέχρι τον τελευταίο αναπληρωματικό – αλλά υπάρχουν και πολλοί παράγοντες που απλά δεν μπορεί να ελέγξει και να προβλέψει. Αν ας πούμε ο star player μιας ομάδας αποβληθεί γιατί τη μέρα του αγώνα είχε τα νεύρα του ή τραυματιστεί, τότε είναι πολύ πιθανό να υπάρξει μια μεγάλη αλλαγή στην δυναμικότητα αλλά και τον τρόπο παιξίματος της ομάδας του, οπότε και είναι πολύ πιθανό να ανατραπούν τελείως τα προγνωστικά και το ματς – περίπατος να γίνει πολύ δύσκολο ή και να χαθεί.\nΚάτι που δεν μπορεί να προβλέψει κανείς ειδικός στις προβλέψεις είναι οι λεγόμενες εκρήξεις δυναμικότητας μιας ομάδας. Τι εννοούμε με αυτό; Ότι σε ένα παιχνίδι χωρίς αύριο είναι πολύ πιθανό οι παίκτες μιας μικρής ομάδας να δώσουν όχι μόνο το 100% των δυνατοτήτων και τους εαυτού τους αλλά το 1100. Έχει άλλωστε συμβεί πολλές φορές ομάδες της Α Εθνικής στη χώρα μας να αποκλείονται στο Κύπελλο από ομάδες της Γ! Γιατί συμβαίνει αυτό; Απλά επειδή για τους παίκτες των μικρών αυτών ομάδων το ματς με την μεγάλη ομάδα το οποίο και θα παιχτεί πανελλαδικά στη τηλεόραση είναι το πιο σημαντικό ματς της χρονιάς ή ίσως και της ζωής τους, αφού είναι μια καλή ευκαιρία να αναδείξουν και να επιδείξουν το ταλέντο τους σε όλους.\nΌσο καλός και να είναι ένας tipster στις προβλέψεις και όσο αναλυτικός, υπάρχουν και πράγματα που δεν μπορεί να προβλέψει, όπως ας πούμε μια κακή μέρα των διαιτητών ή του επόπτη. Επίσης σημαντικό ρόλο στην απόδοση μιας ομάδας παίζει και η έδρα, δεν είναι σπάνιο μια ομάδα χαμηλής δυναμικότητας να αντλήσει δύναμη από τον κόσμο της και να κατατροπώσει έναν δυνατό αντίπαλο. Τέλος, υπάρχουν και πράγματα που συμβαίνουν στο παρασκήνιο ενός ματς που δεν μπορεί να τα ξέρει ο tipster αφού πολύ απλά δεν γίνονται καθόλου γνωστά. Μιλάμε για πράγματα όπως κάποιο τσακωμό στην ομάδα ή χειροτέρευση των σχέσεων του προέδρου και κάποιων παικτών, κυρίως για οικονομικούς λόγους. Μπορεί επίσης απλά ένας καλός παίκτης να έχει προβλήματα στο σπίτι του και να επηρεάζεται αρνητικά η ψυχολογία και η απόδοση του.\nΜε άλλα λόγια, θα πρέπει να έχετε πάντα στο μυαλό σας ότι τα προγνωστικά σας δίνουν μια καλή εικόνα για το στοίχημα και το ματς, αλλά σε καμία περίπτωση δεν πρέπει να τα θεωρείτε 100% ασφαλή. Να θυμάστε επίσης ότι ακόμη και οι καλύτεροι αναλυτές πέφτουν έξω κάποιες φορές, οπότε μη βιαστείτε να «διαγράψετε» κάποιον μετά από μια ή δύο κακές προβλέψεις.\n© http://akribeia-stop.gr 2021


ΟΙ ΕΡΙΝΥΕΣ ΚΥΝΗΓΟΥΝ ΤΟΝ ΜΗΤΣΟΤΑΚΗ\nΟ Μητσοτάκης πλέον φοβάται και την σκιά του. Σε λίγο, μόνο μαγνητοφωνημένες συνεντεύξεις απο άγνωστα σημεία στη χώρα θα δίνει. Η εξέγερση του κόσμου κατά του πολιτικού συστήματος δεν θα διασωθεί με κανένα πυροτέχνημα και με κανένα ήρωα-πυροτέχνημα με αλλαγμένο όνομα ή εγκάθετο, απο αυτούς που κατασκευάζουν τα κανάλια του καρτέλ.\nΔεν υπάρχει επιστημονικός λόγος ανάκλησης διεξαγωγής αγώνων στα γήπεδα με μειωμένο αριθμό φιλάθλων λόγω κορωναϊού. Ο Μητσοτάκης τρέμει τις πάσης φύσης συγκεντρώσεις ατόμων μη του χαλάσει το συμβόλαιο παράδοσης στον Ερντογάν.\nΤΟ ΒΕΡΟΛΙΝΟ ΣΤΗΝ ΕΠΙΛΕΚΤΙΚΗ ΑΜΝΗΣΙΑ ΤΟΥ\nΗ Γερμανία έχει ξεχάσει πως αυτές οι περιοχές για Ελλάδα και Τουρκία έχουν ήδη καθοριστεί και πως οι κινήσεις της Άγκυρας δείχνουν τη διχοτόμηση του Αιγαίου. Τις βάζει και αυτές στο τραπέζι!\nΗ Γερμανία ρίχνει λάδι στη φωτιά για να συγκαλύψει τις υποχωρήσεις του Εφιάλτη Μητσοτάκη που κατά τα γνωστά θα τα ρίξει στη Γερμανία. Η Ελλάδα πρέπει μετά απο αυτό να προχωρήσει στην ανακήρυξη των 12 νμ άμεσα.\nΗ μόνη λύση είναι να μου κάνουν στην άκρη. Οι δυνατότητες του ανθρώπινου δυναμικού της χώρας εν συνόλω και κομματικά είναι κατώτερες των περιστάσεων.\nΕΝ ΠΕΡΙΛΗΨΕΙ ΟΛΑ ΕΞΗΓΟΥΝΤΑΙ ΣΤΟ ΠΑΡΑΚΑΤΩ VIDEO\nΟ Μητσοτάκης να ξεκουμπισθεί. Επι Μητσοτάκη η Ελλάδα έχασε τη μισή ΑΟΖ της και τα πιο πλούσια κοιτάσματα! Τί άλλο περιμένετε να κάνει ο καραγκιόζης; Σε λίγο έρχεται η σειρά της Θράκης και της Κρήτης. Τα Βαρώσια τα παρεχώρησε και αυτά με τον Αναστασιάδη που έχει Πρόεδρο τον Έμπορο της Βίζας (σκεφτείτε τί γίνεται στις Ελληνικές Πρεσβείες).\nΑΠΟΚΑΛΥΨΗ ΓΙΑ ΧΑΓΗ, ΓΙΑ ΑΟΖ ΑΛΒΑΝΙΑΣ ΚΑΙ ΤΟΥΡΚΙΑΣ\nΣχετικά με τη προσφυγή της Ελλάδας στο Δικαστήριο της Χάγης με συνυποσχετικό υπάρχει ένα μικρό άγνωστο στους πολλούς πρόβλημα. Η Ελλάδα επι Κοτζιά έστειλε επιστολή στον ΟΗΕ το 2015 (αν θυμάμαι καλά), με την οποία αρνείται τη χρήση του Διεθνούς Δικαστηρίου για την επίλυση διαφορών που αφορούν τα σύνορα ΑΟΖ. Πραγματικά όσα λένε για συνυποσχετικά εδώθεν και εκείθεν μου φέρνουν γέλιο. Καραγκιόζηδες.


O Ρουβίκωνας διαμαρτύρεται για τον δολοφονημένο αγωνιστή και οι μπάτσοι συλλαμβάνουν 9 μέλη του\nΣτις 10:15 το πρωί μέλη της αναρχικής συλλογικότητας του Ρουβίκωνα εισέβαλαν στην πρεσβεία, πέταξαν φέιγ βολάν και κρέμασαν και ένα πανό σε απέναντι κτίριο.\nΜε αυτόν τον τρόπο ο Ρουβίκωνας διαμαρτύρεται για τον θάνατο ενός αναρχικού στην Αργεντινή, τον αγωνιστή Σαντιάγκο Μαλντονάντο.\nΗ συλλογικότητα εξέφρασε την αλληλεγγύη της «στο λαό της Αργεντινής που αγωνίζεται», στον αγώνα των αυτοχθόνων «για την προστασία της γης τους» ενώ παράλληλα καταδίκασε «την πρακτική των εξαφανίσεων και των δολοφονιών σε όσους αντιστέκονται στα συμφέροντα μεγάλων εταιρειών», τιμώντας με αυτό τον τρόπο την μνήμη του δολοφονημένου αγωνιστή.\nΟ Σαντιάγκο Μαλντονάντο συμμτεχείχε ως αλληλέγγυος στον αγώνα των ιθαγενών λαών, συμμετείχε στον αγώνα των Μαπούτσε στην πόλη Cushamen της Αργεντινής.\nΗ γη των Μαπούτσε έχει πωληθεί από τους αποικιοκράτες στη Μπένετον, και οι Μαπούτσε πραγματοποιούσαν αγώνα για την επανοικειοποίησή της.\nΣτη 1 Αυγούστου 2017, πραγματοποιήθηκε διαμαρτυρία, με το κλείσιμο του δρόμου που συνδέει την Αργεντινή με Χιλή, για να απελευθερωθεί ο ηγέτης της ομάδας, Facundo Huala Jones, ο οποίος συνελήφθη τον Ιούνιο του ‘17.\nΗ καταστολή από τους μπάτσους στην διαμαρτυρία ήταν κάτι παραπάνω από βίαιη, με πραγματικά πυρά και σφαίρες καουτσούκ και μάλιστα με εντολή δικαστή.\nΑρκετοί μάρτυρες δήλωσαν ότι είδαν τον αναρχικό Σαντιάγκο Μαλντονάντο, περικυκλωμένο από μπάτσος, οι οποίοι τον ξυλοκοπούσαν, και στην συνέχεια τον συνέλαβαν και τον φόρτωσαν σε ένα βαν.\nΑυτή ήταν και η τελευταία φορά που κάποιος είδε τον Σαντιάγκο.\nΤο πτώμα του βρέθηκε μήνες μετά να επιπλέει σε ποτάμι της περιοχής.\nΤο αργεντίνικο κράτος απέδωσε τον θάνατο σε τυχαίο πνιγμό...\nΤον περασμένο Αύγουστο, έναν χρόνο μετά την εξαφάνισή του, χιλιάδες Αργεντίνοι συγκεντρώθηκαν στο Μπουένος Αιρες για να τιμήσουν την μνήμη του δολοφονημένου αγωνιστή...\nΟι μπάτσοι ανακοίνωσαν εννέα προσαγωγές μελών του Ρουβίκωνα, μετά την εισβολή στην πρεσβεία της Αργεντινής.


«Ας παίξουμε για το Χαμόγελο» για 8η συνεχόμενη χρονιά στο Ρέθυμνο! - Rethemnos Live\n«Ας παίξουμε για το Χαμόγελο» για 8η συνεχόμενη χρονιά στο Ρέθυμνο!\nΓια 8η συνεχόμενη χρονιά οι “Ανεμόμυαλοι club”, σας περιμένουμε την Κυριακή 4 & τη Δευτέρα 5 Αυγούστου, στο Δημοτικό Κήπο Ρεθύμνου!\n2 ημέρες προσφοράς για “το Χαμόγελο του παιδιού”!\nΟι “Ανεμόμυαλοι club”, έχουμε καταφέρει να συνδυάσουμε το Καρναβάλι, τα party, τις εκδρομές και τα πικ-νικ, με δράσεις και εκδηλώσεις κοινωνικής προσφοράς και αλληλεγγύης, καθ’ όλη τη διάρκεια της χρονιάς.\nΈτσι λοιπόν και φέτος σας καλούμε να παίξουμε, να διασκεδάσουμε και να προσφέρουμε, όλοι μαζί, με σύνθημα “Ας παίξουμε για το Χαμόγελο Vol.8”!\nΤα έσοδα θα διατεθούν εξολοκλήρου για την ενίσχυση του οργανισμού “το Χαμόγελο του παιδιού”.


Ο τρόμος πάνω απ’ το κεφάλι τους… | MetroThessalonikis.com\nΟ τρόμος πάνω απ’ το κεφάλι τους…\nΤο αντίβαρο του γερανού προβλέφθηκε να βρίσκεται ακριβώς πάνω από τα δύο νηπιαγωγεία, στα αριστερά.\nΑνάστατοι είναι οι γονείς, οι δάσκαλοι και οι νηπιαγωγοί σε ένα δημοτικό και δύο νηπιαγωγεία της Θεσσαλονίκης, λόγω μετρό. Κι αυτό γιατί διαπίστωσαν ότι σχεδόν κολλητά με την περίφραξη της αυλής του σχολείου αναπτύχθηκε ένας τεράστιος οικοδομικός γερανός, ύψους 42 μέτρων! Ομως αυτό δεν είναι το χειρότερο, καθώς το αντίβαρο του γερανού σχεδιάστηκε να βρίσκεται ακριβώς πάνω από τα δύο νηπιαγωγεία!\nΑυτά συμβαίνουν… πάνω από την αυλή του 13ου Δημοτικού Σχολείου Θεσσαλονίκης και πάνω από το ταβάνι των 9ου και 15ου Νηπιαγωγείων Θεσσαλονίκης. Τα σχολεία αυτά συνορεύουν με το εργοτάξιο του μετρό όπου κατασκευάζεται ο σταθμός Ευκλείδης, που βρίσκεται γύρω από τις οδούς Αλεξάνδρου Παπαναστασίου, Κατσιμίδη, Κωνσταντινουπόλεως, Ασκληπιού και Ομήρου.\nΠαρά την όχληση που είναι λογικό να δημιουργεί ένα εργοτάξιο το οποίο βρίσκεται κολλητά με ένα σχολείο, κανείς δεν είχε διαμαρτυρηθεί τόσο καιρό, καθώς όλοι αντιλαμβάνονται ότι το μετρό είναι έργο πνοής για τη Θεσσαλονίκη. Ομως τα πράγματα με το γερανό και το αντίβαρό του είναι διαφορετικά…\nΜπορεί οι υπεύθυνοι του μετρό να διαβεβαιώνουν ότι δε συντρέχουν λόγοι ανησυχίας, καθώς δεν υπάρχει περίπτωση ατυχήματος, όμως οι γονείς και οι δάσκαλοι δεν μπορούν να ησυχάσουν.\nΟπως εξηγεί η διευθύντρια του 13ου Δημοτικού Σχολείου Θεσσαλονίκης, Ευαγγελία Μαγαλιού, το πρωί της Δευτέρας τα συνεργεία άρχισαν να συναρμολογούν κομμάτι κομμάτι, το γερανό. «Μέχρι να κουμπώσει το κάθε κομμάτι του γερανού με το προηγούμενο, μας έλουζε κρύος ιδρώτας. Φοβόμασταν, βλέπετε, μη βρεθεί ξαφνικά κανένα μεταλλικό κομμάτι στην αυλή του σχολείου. Στη συνέχεια αντιληφθήκαμε ότι ο γερανός θα πρέπει να έχει και αντίβαρο, ρωτήσαμε και μας είπαν ότι θα βρίσκεται πάνω από την αυλή και τα δύο νηπιαγωγεία. Αυτό δεν το δεχόμαστε. Εάν οι ιθύνοντες του μετρό επιμείνουν να βρίσκεται ο γερανός πάνω από το κεφάλι των παιδιών, θα ασκήσουμε κάθε νόμιμο μέσο», προειδοποιεί η κ. Μαγαλιού.\nΟ συγκεκριμένος γερανός, που είναι οικοδομικός και έχει ύψος 42 μέτρων, είναι σταθερός (δε μετακινείται) και μεταφέρει φορτία (π.χ. σίδερα) εντός του εργοταξίου. Το μεγάλο του πλεονέκτημα είναι ότι έχει μακρύ βραχίονα.\nΙδιαίτερα έχουν αναστατωθεί οι γονείς, οι οποίοι έσπευσαν στο εργοτάξιο προκειμένου να ζητήσουν την απομάκρυνση του γερανού. «Το σημαντικότερο όλων είναι η ασφάλεια των παιδιών. Μπορεί να μας διαβεβαιώνουν ότι δεν υπάρχει κίνδυνος από το γερανό, όμως το ατύχημα μία φορά θα συμβεί. Αν γίνει σεισμός; Αν έχουμε ακραία καιρικά φαινόμενα; Αν συμβεί κάποιο ανθρώπινο λάθος; Αν υπάρξει κάτι τεχνικά απρόβλεπτο; Είναι αδύνατο να δεχτούμε αυτήν την κατάσταση», σημειώνει το μέλος του Συλλόγου Γονέων και Κηδεμόνων Δημήτρης Καλαμάρας.\nΟ… ξεσηκωμός φαίνεται ότι έπιασε τόπο. Ετσι, όπως δήλωσε στον «Α» ο διευθυντής του μετρό Θεσσαλονίκης, Γιώργος Κωνσταντινίδης, «η “Αττικό Μετρό”, παρότι ο εξοπλισμός που χρησιμοποιείται στα εργοτάξια του μετρό Θεσσαλονίκης ελέγχεται και πιστοποιείται με τις αυστηρότερες προδιαγραφές ασφαλείας, συμμεριζόμενη το θέμα της ψυχολογικής ανασφάλειας των γονιών και των δασκάλων, ζήτησε από την κατασκευάστρια κοινοπραξία να επεξεργαστεί εναλλακτικές λύσεις».\nΟ ίδιος υπογραμμίζει ότι «το μετρό της Θεσσαλονίκης γίνεται για να εξυπηρετεί τους πολίτες. Είναι αδιανόητο, όταν υπάρχει αντίδραση των δασκάλων και των γονιών, η εταιρία να λάβει διαφορετική θέση».\nPrevious post: Θεσσαλονίκη: Βυζαντινές εκπλήξεις από το μετρό\nNext post: Από Χαριλάου και Τούμπα το Μετρό